Башҡорт йәштәре бергә йыйылды\n25 Сентябрь 2017, 11:49\nБөтә донъя башҡорттары ҡоролтайы башҡарма комитеты Баймаҡ районы муниципаль район хакимиәте менән берлектә июль айында Башҡорт йәштәре йыйынын үткәрҙе.\nЙыйындың төп маҡсаты респуб-ликаның күп милләтле йәштәрен берләштереү, милләт-ара ыҙғышҡа юл ҡуймау, бер-береңә ихтирам, иғтибар тәрбиәләү ине.\nСараға республиканың 55 муниципаль райондарынан, шулай уҡ Силәбе, Ырымбур, Һарытау, Ростов өлкәләренән, Татарстан, Ханты-Манси автономия округынан (ЮГРА), Мәскәү һәм Санкт-Петербург ҡалаларынан, хатта Ҡытайҙан килделәр, барыһы 12 мең кеше ҡатнашты.\nБашҡортостан Республикаһының 100 йыллығына арналған интеллектуаль уйында ҡатнашып, йәштәр төрлө һорауҙарға яуап бирҙе. Был һорауҙар тарихсылар тарафынан алдан әҙерләнеп, райондарға ебәрелгән ине. Уйында 25 команда ҡатнашты һәм үҙҙәрен һынап ҡараны. Шулай уҡ Йыйында ҡатнашыусы командалар тарафынан 39 шәжәрә тәҡдим ителде. Улар араһында республикала ғына түгел, ситтә лә танылыу яулаған арҙаҡлы шәхестәр тураһында күп мәғлүмәт тупланған ине. Шәжәрәләр презентацияһы был байрамда, ниндәйҙер кимәлдә, үткәндәр менән киләсәкте бәйләүсе бер сылбыр – быуындар сылбыры кеүек тойолдо. Һәр кем ошо сығыштарҙы ҡарап, үҙенең үткәненә байҡау яһағандыр, күңеленән генә булһа ла ата-бабалар рухына мөрәжәғәт иткәндер. Шәжәрәләр тергеҙелә икән, тимәк, киләсәгебеҙ бар, ул өмөтлө йәштәр ҡулында.\n“Киләсәк беҙҙең ҡулда” исеме менән түңәрәк өҫтәл ойошторолдо. Унда БР Премьер-министры урынбаҫары М. Мәһәҙиев, БР-ның йәштәр сәйәсәте һәм спорт буйынса министр – А. Иванюта, РФ Дәүләт Думаһы депутаты, БР-ның Халыҡтар Ассамблеяһы рәйесе З.Рәхмәтуллина һәм башҡа абруйлы етәкселәр, ҡала һәм райондарҙың башҡорт ҡоролтайҙары башҡарма комитеты ағзалары, билдәле спортсылар, шәхестәр, эстрада йондоҙҙары, ирекмәндәр, шәхси эшҡыуарҙар ҡатнашты.\nЙыйын сиктәрендә шулай уҡ башҡа төрлө ҡыҙыҡлы уйын-конкурстар ҙа ойошторолдо. Мә-ҫәлән, “Шағир.ру” шиғри интернет-конкурс күп яңы асыштар яһаны. “Мин башҡорт кейемендә” фотоконкурсы, “Башҡортостан – йө-рәгемдә” видеоконкурстары бөтөн интернет киңлектәрен байҡап, республикабыҙҙың һылыу башҡорт ҡыҙҙарын һәм батыр егеттәрен данлаһа, тыуған илебеҙгә арналған видеоконкурс иһә ситтә йәшәгән дуҫтарыбыҙға республикабыҙҙың хозурлығын күрһәтте.\nБер байрам да, йыйын да спорт уйындарһыҙ үтмәй бит ул! Был Йыйында ла теләгәндәр көрәшә алды, ҡайһылары үҙҙәрен башҡа төр уйындарҙа һынап ҡыуанды. “Рәсәйҙең иң көслө кешеһе” титулын йөрөткән, спорт мастеры Эльбрус Ниғмәтуллиндың сығыш яһауы Йыйынға мәртәбә өҫтәне. Бында шулай уҡ танылған боксерҙар, каратистар, панкратион буйынса спорт өлкәһендә юғары ҡаҙаныштарға өлгәшкән спортсмендарҙы ла осра-тырға мөмкин ине.\nТөбәк-ара “Урал бөркөтө” конкурсында йәйәнән атыу буйынса һәм башҡа ижади ярыштарҙа 33 ҡыйыу егет көс һынашты.\n“Зап-заманса-2017” заманса баш-ҡорт кейеме фестиваль-конкурсы быйыл тәүләп ойошторолдо һәм уңышлы үтте.\nЙыйын барышында, ярышыу-сыларға “Ҡарауан” башҡорт фольклор төркөмө, “Заман” этно-проекты (Мәскәү ҡалаһы), “Зәйнетдин” этно-проекты, йырсы Ғ. Миңлеғолов, БР-ның атҡаҙанған артисы Р. Юлъяҡ-шин үҙҙәренең моңло йырҙары, дәртле бейеүҙәре, сағыу сығыштары менән көс, дәрт-дарман, илһам бирҙе.\nШулай итеп, командаларҙың дөйөм мәрәйҙәре буйынса 1-се урынға Баймаҡ районы сыҡты. 2-се һәм 3-сө урындарҙы Учалы һәм Әбйәлил райондары командалары бүлеште.\nБеҙҙең район данын иһә ҡаланың музыка мәктәбе уҡытыусылары яҡланы. Улар был Йыйындан үҙҙәрен күрһәтеп, яңы дуҫтар табып, киләсәккә дәрт алып, яңынан-яңы идеялар менән янып ҡайтты.\nКиләсәктә лә йәштәрҙе генә түгел, бәлки үҫеп килеүсе быуынды йый-ған ошондай саралар ойошторолһа, телебеҙ йәшәр, илебеҙ сәскә атыр, еребеҙ имен-аман булыр ине.\nР. Әбсәләмов фотолары.


Ил тарихы Һеҙҙе күптән яҙҙы Хәтеренә беҙҙең быуаттың... » «Йәшлек» гәзите | Газета «Йәшлек»\nГазета "Йәшлек" » Йәмғиәт » Ил тарихы Һеҙҙе күптән яҙҙы Хәтеренә беҙҙең быуаттың...\n07.02.2019 Ил тарихы Һеҙҙе күптән яҙҙы Хәтеренә беҙҙең быуаттың...\nБашҡортостандың беренсе Президенты Мортаза Ғөбәйҙулла улы РӘХИМОВҠА – 85 йәш\n“Бәйләнештә” социаль селтәрендәге “Ил ағаһы Мортаза Рәхимов” төркөмөнән:\n– “Бәйләнештә” ижтимағи селтәрендә 2014 йылда Башҡортостандың беренсе Президентының 80 йәше айҡанлы “Мортаза Рәхимовҡа ҡотлау сараһы” берләшмәһе асылғайны (юбилей үтеп киткәс, күпселек халыҡтың һорауы буйынса “Ил ағаһы Мортаза Рәхимов” тип үҙгәртелде).\nҺәр йыл һайын 7 февралдә төрлө быуын кешеләренең, төрлө һөнәр эйәләренең һәм төрлө милләт вәкилдәренең ҡотлауҙары, изге теләктәре, йөрәк һүҙҙәре, яҙғы ташҡын кеүек, урғылып килде. Бына ошо ул – Ил ағаһына халыҡ һөйөүенең, ихтирамының һәм рәхмәтенең ысын сағылышы! Шәхестәребеҙ үҙҙәре иҫән саҡта, беҙҙең арала йәшәгән ваҡытында ҡәҙерҙәрен беләйек һәм әйтер һүҙҙәребеҙҙе үҙ мәлендә әйтергә өлгөрәйек! Ҡотлауҙарҙың барыһын да гәзиткә биреү мөмкин түгел, әлбиттә.\nХөрмәтле Мортаза Ғөбәйҙулла улы! Һеҙҙең бөгөн арабыҙҙа йәшәүегеҙ – беҙҙең өсөн оло шатлыҡ! Күркәм юбилейығыҙ менән ихлас ҡотлап, Һеҙгә халҡыбыҙҙың йөрәк сәләмдәрен еткерәбеҙ.\nСалауат АҠДӘҮЛӘТОВ, Ырымбур өлкәһе:\n– Рәсәй төбәктәрендә күбеһенсә иң тәүҙә емереп ташлайҙар ҙа һуңынан ғына төҙөй башлайҙар. Мортаза Ғөбәйҙулла улы ошо хәҡиҡәтте яҡшы аңлаған етәксе булды. “Яңыһын төҙөмәйенсә иҫкеһен емерергә ярамай” тигән позицияла торҙо һәм уның һүҙе эшенән айырылманы.\nРәхимов республиканың үҙаллылығын һаҡлауға күп көс һалған, халыҡ яҙмышы өсөн борсолған, уның мәнфәғәттәрен ҡайғыртҡан Президент булды һәм халыҡ йөрәгендә шулай ҡаласаҡ та! Үҙе иҫән сағында рәхмәтебеҙҙе ваҡытында белдерәйек. Халҡыңды шатландырып оҙаҡ йәшә әйҙә, Мортаза Ғөбәйҙулла улы!\nҒәрифә КУДРЯВАЯ, Башҡортостандың атҡаҙанған мәҙәниәт хеҙмәткәре:\n– Хөрмәтле Ил ағаһы! Пермь, ХМАО, Екатеринбург, Силәбе, Ҡурған, Ырымбур һәм башҡа өлкәләрҙә сәфәрҙә булғанда һеҙҙе ихтирам менән иҫкә алыуҙары миңдә шундай ғорурлыҡ уятты! Һеҙ бар саҡта беҙҙең күңел тыныс. Һеҙҙең менән һәр осрашыуҙы көтөп алдыҡ, һәр беребеҙҙе танып, үҙ итеп һөйләшеүегеҙ беҙгә дәрт бирҙе. Һеҙҙе һағынабыҙ, һеҙҙең менән осрашыуға мохтажбыҙ!\n– Тәүге Президентыбыҙ ҡулынан ҙур награда алыуым менән ғорурланам. Шундай бәхетле көн ине ул. Аҡ йорттоң Тантаналар залына байтаҡ кеше йыйылғайны, барыбыҙ ҙа тулҡынланабыҙ. Бына бер саҡ Мортаза Ғөбәйҙулла улы ишектән килеп инде лә, ел уйнатып, яныбыҙҙан үтеп китте. Ҡояштай балҡып алдыбыҙға килеп баҫҡайны, тулҡынланыу юҡҡа сыҡты ла ҡуйҙы. Ябайлыҡта – бөйөклөк тигәндәре шулдыр. Ундағы ихласлыҡ! Әйтерһең дә, күптәнге таныштар йыйылған. Награда алырға сыҡҡан һәр кешенең атайҙарса хәл-әхүәлен һорашып, бейегәнен бейетеп, йырлағанын йырлатып, күңелдәрҙе күрҙе. Бындай мәлдәр онотолмай, әлбиттә.\nХөрмәтле ил ағаһына меңәрләгән кеше ҡотлау яуҙыра, рәхмәт уҡый, йырҙар бағышлай, ҡобайыр сығара, иҫәнлек-һаулыҡ теләй. Халыҡ һөйөүенән дә ҙур баһаның булыуы мөмкинме?!\nНаилә БИКБОВА-СӘЛИХОВА, Башҡортостан дәүләтселегенә нигеҙ һалыусы, башҡорт милли хәрәкәтенең күренекле эшмәкәре, Әхмәтзәки Вәлидиҙең көрәштәше Юныс Бикбовтың ҡыҙы. Ташкент, Үзбәкстан:\n– Атайым “халыҡ дошманы” тип нахаҡҡа ғәйепләнеп, эҙәрлекләүҙәргә дусар ителгәс, бер төн эсендә йыйынып ғаиләбеҙ менән сығып китергә мәжбүр булдыҡ. Мин бик бәләкәй инем. Оҙаҡ йылдар тыуған яҡтарыма юл төшмәне. Ләкин ғүмерем буйына һуңғы тапҡыр тыуған илемде ҡайтып күреү хыялы менән янып йәшәнем. Изге теләгем ҡабул булды: мине III Бөтә донъя башҡорттары ҡоролтайына саҡырҙылар, атайымдың «Алтын Ҡурай» орденын тапшырҙылар. Тыуған төйәгем Ейәнсураны күреү бәхетенә ирештем. Яҡташтарым бик ҙурлап, хөрмәтләп ҡаршыланы.\nТашкентта йәшәгәндә Мортаза Ғөбәйҙулла улы тураһында маҡтап һөйләгәндәрен күп ишеттем. Башҡортостанға ҡайтып килгән яҡташтарыбыҙ республиканың танымаҫлыҡ булып үҙгәреүе, төҙөлөш майҙанына әйләнеүе, йәштәргә уңайлы шарттар тыуҙырылыуы тураһында сәғәттәр буйына һоҡланып һөйләр ине. Ҡоролтайға ҡайтҡас, был һүҙҙәрҙең дөрөҫлөгөнә инандым. Президентты күрҙем, ҡулдарын ҡыҫып, оло рәхмәтемде еткерҙем.\nМортаза Рәхимов – заманында Вәлидиҙәр, атайымдар башлаған эште лайыҡлы дауам итеүсе. Ошондай аҫыл уландар бар саҡта Башҡортостан, халҡыбыҙ мәңге йәшәр!\n(Наилә апай үҙе иҫән сағында Флүрә СОЛТАНОВА яҙып алды).


Әбйәлил: төбәк яңы һулыш кисерә » Башҡортостан гәзите\n"Башҡортостан гәзите" » Сәйәсәт » Әбйәлил: төбәк яңы һулыш кисерә\nӘбйәлил: төбәк яңы һулыш кисерә 20.02.2018 // Сәйәсәт / Анонстар\nБашҡортостан етәкселеге, халыҡтың мәнфәғәтен күҙ уңында тотоп, төрлө проекттар буйынса эшмәкәрлекте киң йәйелдерә. Мәҫәлән, Көньяҡ Уралды иҡтисади йәһәттән үҫтереүҙең урта сроклы комплекслы программаһына ярашлы, бихисап маҡсат-пландар уңышлы тормошҡа ашырыла. Ошо көндәрҙә сираттағы ҡыуаныслы яңылыҡтың шаһиты булдыҡ – Өфөләге Инвестор йортонда Lasselsberger GmbH инвестицион өҫтөнлөклө проектын ғәмәлгә ашырыу тураһында килешеүгә (Әбйәлил районында ҡоро төҙөлөш ҡатнашмаһы етештереү буйынса завод төҙөлөшөнөң I этабы) ҡул ҡуйылды. Рәсми документҡа республикабыҙ Хөкүмәтенең Премьер-министры урынбаҫары Илшат Тажетдинов, Lasselsberger GmbH компанияһынан вәкил Йозеф Ласселсбергер, “Цемикс” яуаплылығы сикләнгән йәмғиәтенең генераль директоры Го Жан һәм Әбйәлил районы хакимиәте башлығы Рим Сыңғыҙов ҡул ҡуйҙы.\nАвстрия компанияһының иғтибарын ҡаҙылма байлыҡтарға бай Әбйәлил тарафтары, асылда ундағы мәрмәр, эзбизташ ятҡылығы тиккә генә йәлеп итмәй. Бында ең һыҙғанып эшләү өсөн һәр яҡлап та уңайлы шарттар бар: сеймал аяҡ аҫтында ята тигәндәй, эшсе ҡулдар етерлек, эргәлә генә тимер юлы. Ысынлап та, Первомайский ауылы янында аҡ цемент, микрокальцит һәм ҡоро төҙөлөш ҡатнашмаһы етештерә башлау (ҡеүәте – йылына 424 мең тонна продукция) төбәк үҫешенә һәр йәһәттән дә ыңғай йоғонто яһаясаҡ. Беренсенән, халыҡҡа күпләп эш урыны булдырыла. Проектты бойомға ашырыуҙың тәүге баҫҡысында уҡ 220 кеше эш менән тәьмин ителәсәк, һуңғараҡ инде был һанды 500-гә хәтлем еткереү күҙ уңында тотола. Юғиһә ҡайһы берәүҙәр “оҙон аҡса” артынан ҡайҙа ғына сапмай?! Мәскәү, Санкт-Петербург ҡалаларына, вахта ысулы менән Себергә лә сығып китәләр, күрше ятҡан Магнитогорскиҙы телгә алырға ла түгел. Икенсенән, инфраструктура һиҙелерлек ыңғай яҡҡа үҙгәрәсәк. Кем төҙөк һәм заман менән бергә атлаған ауылда йәшәүҙән баш тартһын, ти! Һүҙ ҙә юҡ, Первомайский киләсәктә үҫәсәк. Өсөнсөнән, логистика тураһында ла оноторға ярамай. Ғөмүмән, өҫтөнлөклө инвестицион проекттың район ғына түгел, ә республика үҫешенә тос өлөш индерәсәгенә шик юҡ. Әлбиттә, был проект Көньяҡ Уралдың иҡтисади ҡеүәтен арттырасаҡ. Рәсәйҙә әле аҡ цемент тик бер урында – Мәскәү янындағы предприятиела ғына етештерелә.\nКерамика плитәһе һәм төҙөлөш ҡатнашмалары етештергән “Ласселсбергер” – ҡеүәте буйынса Европала дүртенсе урынды биләгән компания. Уның Өфөлә төҙөлгән заводы – Рәсәйҙә берҙән-бер.\nӘйткәндәй, Сочиҙа уҙған Рәсәй инвестиция форумы сиктәрендә “Төбәктәргә инвестиция – киләсәккә инвестиция” тигән пленар ултырышта Рәсәй Хөкүмәте Рәйесе Дмитрий Медведев сығыш яһаны, унда Башҡортостан Башлығы Рөстәм Хәмитов ҡатнашты.\nИлшат ТАЖЕТДИНОВ, Башҡортостан Хөкүмәтенең Премьер-министры урынбаҫары:\n– Башҡортостан Башлығы Рөстәм Хәмитовтың ҡушыуы буйынса былтыр Әбйәлил районында ҡоро төҙөлөш ҡатнашмаһын етештереү тураһында инвестицион проектты тормошҡа ашырыу тураһында уй-ниәттәр протоколына ҡул ҡуйғайныҡ. Ойоштороусыһы – Lasselsberger GmbH компанияһы һәм уның етәксеһе Йозеф Ласселсбергер. Шулай уҡ төбәктә эш урындарын тағы ла арттырыу мәсьәләһе хаҡында ла фекер алыштыҡ. Хөкүмәт аппаратында проектҡа яуаплы махсус эшсе төркөм төҙөлдө. Ошондай башланғыстар Көньяҡ Уралды иҡтисади йәһәттән үҫтереүҙең урта сроклы комплекслы программаһына көслө этәргес бирәсәк.\nРим СЫҢҒЫҘОВ, Әбйәлил районы\n– Ауылдың йөҙө кешеләрҙең кәйефенә туранан-тура бәйле, ә инде уларҙың һәр береһенең шөғөлө булһа, был икеләтә ҡыуаныс. Первомайский ауылы эргәһендәге төҙөлөшкә ер участкаһы бүленде, сеймал етерлек. Завод эшләй башлау менән, ауыл икенсе һулышын кисерәсәк. Артабан да ошо йүнәлештә эште да-уам итәсәкбеҙ.


Башҡортостан башлығы Рөстәм Хәмитов көнъяҡ райондарҙа эш сәфәре менән булды - GTRK.TV — Новости Уфы и РБ\nБашҡортостан башлығы Рөстәм Хәмитов көнъяҡ райондарҙа эш сәфәре менән булды\nРеспублика етәксеһе Хәйбулла, Йылайыр һәм Ейәнсура райондары предприятиелары эшмәкәрлеге менән танышты һәм халыҡ менән осрашты. Башҡортостан башлығы тәүҙә Бүребай тау-байыҡтырыу комбинатына барҙы. Предприятие йылына 240 мең тонна тау рудаһы сығара. Уҙған йылда Октябрский руднигында яңы шахта асылған. Ул мәғдән сығарыу күләмен ике тапҡырға арттырырға мөмкинлек бирә. Артабан Рөстәм Хәмитов ҡояш нурынан эшләүсе электр станцияһы эшмәкәрлеге менән танышты. Яңыраҡ станция электр энергияһын предприятиеларға һәм кесе эшҡыуарҙарға һата башлаған. Быйыл станцияның икенсе сиратын файҙаланыуға тапшырырға йыйыналар. Компания етәкселеге өҫтәп 80 мең ҡояш модуле ҡуйырға планлаштыра, ул иһә 4 меңдән ашыу йортто электр энергияһы менән тәьмин итәсәк. Республика башлығы ауыл хужалығы предприятиеларының яҙғы баҫыу эштәренә әҙерлеге менән ҡыҙыҡһынды. Быйыл ҡар күп булыу сәбәпле, улар яҡшы уңыш алырға иҫәп тота. Башҡортостан башлығы Аҡъяр һыуһаҡлағысында булды. Унда ташҡын хәүефен кәметеү өсөн билдәләнгән план буйынса һыу ағыҙыу башланған. Рөстәм Хәмитов ташҡын осоронда халыҡтың именлеген тәьмин итергә ҡушты.Район үҙәгендә Башҡортостан башлығы Рөстәм Хәмитов халыҡ менән осрашты һәм уларҙың һорауҙарына яуап бирҙе.Йылайыр районында Башҡортостан башлығы Рөстәм Хәмитов тәүҙә Юлдыбай ауылында урынлашҡан һөнәрселек колледжы эшмәкәрлеге менән танышты. Уҡыу йортонда ауыл хужалығы тармағына кәрәкле һигеҙ йүнәлеш буйынса 262 студент белем ала. Йылайыр районы үҙәгендә яңыраҡ 160 урынға иҫәпләнгән балалар баҡсаһы файҙаланыуға тапшырылды. Мәктәпкәсә белем биреү учреждениеһы тулыһынса сират мәсьәләһен хәл иткән. Балалар баҡсаһында заманса белем биреү алымдары ла индерелгән.Көнъяҡ-көнсығыш райондарҙа ауыл хужалығына ҙур иғтибар бүленә. Был фермерлыҡ ойошмаһында, мәҫәлән, башҡорт тоҡомло ат үрсетәләр. Киләсәктә, предприятие етәкселеге ҡымыҙ эшләүҙе яйға һалырға йыйына. Әммә, хәл итәһе мәсьәләләр ҙә бар.Йылайыр урман хужалығы эшмәкәрлеге менән дә Рөстәм Хәмитов ҡәнәғәт ҡалды. Бында бер нисә ойошма берләшеп, урман хужалығы тауарҙары етештерергә килешкән.Сәфәр һуңында Башҡортостан башлығы Ейәнсура районында урынлашҡан Маяк хужалығын ҡараны. Тулыһынса дәүләт ҡарамағында булған предприятиела тоҡомло мал үҫтерәләр. Волгоград тоҡомло һарыҡтарҙы йөн һәм ит өсөн үрсетәләр. Бер ай эсендә улар уртаса 6 килограмм ауырлыҡ йыя. Ә был тәкәләрҙең ҡайһы берҙәре 150 килограмдан ашыу. Йәғни, ике һарыҡтың ите бер башмаҡҡа бәрәбәр.Башҡортостан башлығы Рөстәм Хәмитов сәфәре барышында көнъяҡ-көнсығыш райондарҙың үҫеш йүнәлештәрен билдәләне. Төбәк етәксеһе уларҙы тормошҡа ашырыуҙа һәм килеп тыуған мәсьәләләрҙе хәл итеүҙә хөкүмәт яғынан ярҙам буласаҡ, тип белдерҙе.\n04 апреля Республика етәксеһе күрһәтмәһе менән Фәнүр Йәғәфәров Башҡортостан башлығының матбуғат секретары итеп тәғәйенләнде


Ковидҡа ҡаршы ситуация үҙәгенең эше менән Мәскәү ҡыҙыҡһына | ГТРК «Башкортостан» — Новости Уфы и РБ\n22 December 2020 — 14:43 ГТРК «Башкортостан»\nКороновирус сирен йоҡтороусылар һаны арта. Пандемия башланғандан алып 17 500-ҙән ашыу кеше был сирҙе кисергән. Әле төбәктә ковидҡа ҡаршы прививка эшләү дауам итә. Стәрлетамаҡта яңы ковид-госпиталь асылды. Уны асыу тантанаһында ҡатнашҡандар республиканың ковидҡа ҡаршы ситуация үҙәге эше менән дә танышты. Үҙәк тәжрибәһен федераль кимәлдә өйрәнәсәктәр. Был хаҡта Федерация Советы комитеты рәйесенең социаль сәйсәт буйынса урынбаҫары Валерий Рязанский белдерҙе. Короновирустан дауаланыу буйынса дистанцион консультация,тестарҙың һөҙөмтәһе, бушлай дарыуҙарҙы алыу тәртибе… Ошо һәм һәм башҡа һорауҙарға ковидҡа ҡаршы үҙәк операторҙары көн дә яуап бирә. Улар ялһыҙ эшләй. Бер ай эсендә республикала йәшәүселәрҙән 20 меңдән ашыу мөрәжәғәт ҡабул ителгән. Стәрлетамаҡта ковид-госпитален рәсми асыуыҙан һуң Мәскәү ҡунаҡтары “Торатау” конгресс-холында урынлашҡан колл-үҙәккә лә килде. Сенатор Валерий Рязанский үҙе шылтыратып , бер нисә секунд эсендә ситуация үҙәге белгестәре менән бәйләнешкә инә алды. Рәсәйҙең һаулыҡ һаҡлау министры урынбаҫары Евгений Камкин билдәләүенсә, антиковид үҙәге бер тотҡарһыҙ эшләй. Файҙалы эштәре өсөн колл-үҙәк операторҙарына Радий Хәбиров та рәхмәтен белдерҙе һәм яҡынлашып килгән яңы йыл менән ҡотланы.


Йылайыр – йырлы ер » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Йылайыр – йырлы ер\nЙылайыр – йырлы ер 20.11.2013 // Йәмғиәт\nӨфөлә яҡташтар йыйынын үткәреү яҡшы йолаға әйләнде. Әле бер мәҙәниәт һарайында, әле икенсеһендә шундай саралар йыш уҙып тора. Тиҙҙән йылайырҙар осрашасаҡ. Ошо хаҡта баш ҡалалағы Йылайыр районының йәштәр берлеге рәйесе, Башҡорт дәүләт университеты физика-технология институтының IV курс студенты Илдар Алсынов һөйләй:\n– Элек бындай сараның Өфөлә шаулап-гөрләп үтеүен хәҙер һағынып иҫләргә генә ҡалды. Төрлө сәбәптәр арҡаһында ул һүнеп ҡалғас, теҙгенде фекерҙәшем Иҙел Алсынов менән үҙебеҙҙең ҡулға алырға ҡарар иттек. Республикабыҙҙың бүтән райондарынан беҙ кәмме ни, әллә ҡулдан килмәйме? Көҙгөһөн Салауат Юлаев һәйкәле майҙанында әүҙем яҡташтарым менән һөйләшеүгә йыйылдыҡ. Осрашыуға иллегә яҡын ҡыҙ һәм егеттең килеүе күпте һөйләй. Ысынлап та, барыһы ла йыйын үткәреүҙең кәрәклеге тураһында әйтте.\nЙылайыр – таланттар төйәге. Хөсәйен Әхмәтов исемендәге Башҡорт дәүләт филармонияһының Ҙур залында уҙасаҡ "Йылайырым – йырлы ерем!" тигән концерт бик үҙенсәлекле итеп әҙерләнә, беҙ бигерәк тә йәштәрҙең мәнфәғәтен күҙ уңында тотабыҙ. Әйткәндәй, Гөлсөм Бикбулатова, Сәйед Билалов, Венера Юлгилдина, Юнир Һағынбаев, Иҙел Аралбаев һәм башҡа йырсылар, шағирҙар сығыш яһаясаҡ. Бынан тыш, тыуған яғыбыҙҙан да йыр-моң күстәнәсен көтәбеҙ. Хәйер, элекке шикелле кисәгә йәштәр генә түгел, урта һәм өлкән быуын вәкилдәре лә килә ала, хатта бүтән райондарҙан да.\nЭшлекле һөйләшеү буласаҡ, киләсәккә уй-ниәттәр билдәләү йәһәтенән уның файҙаһы ифрат ҙур. Фойела матбуғатҡа яҙылыу ойоштороласаҡ.\nӘлбиттә, Йылайырҙан сыҡҡан арҙаҡлы шәхестәр сараның биҙәге буласаҡ. Башҡортостандың Матбуғат һәм киң мәғлүмәт саралары агентлығы етәксеһе Борис Мелкоедов, Башҡортостандың халыҡ артистары, Салауат Юлаев исемендәге дәүләт премияһы лауреаттары Фәрит Бикбулатов менән Азат Айытҡолов һәм башҡалар — шуға асыҡ миҫал. Төйәгебеҙҙән Йылайыр районы хакимиәте башлығы Илгиз Фәтҡуллин етәкселегендәге мәртәбәле делегацияның килеүе көтөлә.\n22 ноябрҙә киске сәғәт 7-ләге кисә һәр кемдең күңелендә яҡшы тәьҫораттар, күтәренке кәйеф ҡалдырыр тип ышанам. Килегеҙ, танышайыҡ, күрешәйек, бергәләп уйнап-бейеп күңел асайыҡ, дуҫтар!\nАвтор: Илдар АҠЪЮЛОВ яҙып алды.


30 марта 2016 — 16:00\nИт, картуф, эремсек, макарондар менән бер рәттән космонавтарҙың туҡланыу рационында бал да индерелгән. Тап беҙҙең республика йыл һайын 120 килограммдан ашыу балды Халыҡ-ара йыһан станцияһына ебәрә. Хуш еҫле башҡорт балын бөтә ерҙә генә түгел, хатта ғаләмдә лә яратып ашайҙар. Бына 12 йыл инде республика умартасылары Халыҡ-ара йыһан станцияһы менән хеҙмәттәшлек итә. Әле тағы ла 60 килограмм балды йыһанға осорорға әҙерләйҙәр. Балды ғәҙәттә, тюбиктарға тултыралар. Сөнки унан татлы ризыҡты һығып алып ашауы уңайлы. Ҡапҡасы юғалмаҫҡа ебәк еп менән бәйләнеп ҡуйыла. Бал Бирюлевтағы тәжрибә заводында тикшереү үткәс кенә, һауыттарға һалына. Сифаты буйынса тик башҡорт балы ғына йыһан стандарттарына тура килә. Йыһанда космонавтар шыйыҡ балды ғына ашаһа, ергә ҡайтҡас, татлыҡайҙың төйәге Башҡортостанға килеп, уның башҡа төрҙәрен дә тәмләп ҡарай. Хуш еҫе аңҡыған балдан ауыҙ иткәндә, меңдәрсә километр алыҫта ла үҙеңде ерҙә тип хис итәһең, ти йыһанға осоусылар. 1 генә килограмм балды йыйыр өсөн ҡорттарға ер шарын ике тапҡыр урап сығырлыҡ юлды үтергә кәрәк. Экологик яҡтан таҙа, шифалы ризыҡтың һәр тамсыһы алтынға бәрәбәр. Бигерәк тә, Бөрйән бал ҡорттары етештергән солоҡ балы иң файҙалыһы. Әле космонавтарҙың туҡланыу рационында — йүкә һәм сәскә балы. Киләсәктә ҡырағай бал ҡорто йыйған, балауыҙ һәм һеркә менән байытылған солоҡ балы ла йыһан киңлектәрен яулар.


Аҡдәүләт ҡыҙының бәләкәй дәүләте » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Рухиәт » Аҡдәүләт ҡыҙының бәләкәй дәүләте\nАҡдәүләт ҡыҙының бәләкәй дәүләте 29.06.2016 // Рухиәт\n– Атайым Әхмәҙулла үҙе белем ала алмаған, шуға ла беҙҙе, балаларын, уҡытыуға күп көс һалды. Ул биргән кәңәштәрҙең береһе хәтеремә шул тиклем ныҡ һеңеп ҡалған: “Ҡыҙым, башҡаларҙың тик һәйбәт яғын күр, яҡшы сифаттарын ғына үҙләштерергә тырыш”. Тормошомдоң девизына әүерелгән ошо һүҙҙәрҙең тәрән мәғәнәһен тәрбиәләнеүселәремә лә төшөндөрөргә, һеңдерергә тырыштым, – тип башланы әңгәмәбеҙҙе дүрт тиҫтә йылдан ашыу ғүмерен Рәми Ғарипов исемендәге 1-се башҡорт республика гимназия-интернатында тәрбиәсе булып эшләгән Фәриҙә Бәхтейәрова.\nБындай өлкәлә үҙ һөнәрен мөкиббән бирелеп яратҡан, ваҡыт менән иҫәпләшмәгән кеше генә оҙаҡ эшләй алалыр. Фәриҙә Әхмәҙулла ҡыҙы иһә тап шундайҙарҙан. Ошо уҡыу йорто менән ныҡлы үрелгән уның яҙмышы. Әле лә гимназияның тормошонда әүҙем ҡатнаша – уҡытыусы һәм тәрбиәселәрҙең ветерандар ойошмаһын етәкләй.\nҺөйләгәндә “ҡырҡ йылдан ашыу эшләгән” тип әйтеүе генә анһат. Иҫәпләп ҡараһаң, ошо осорҙа Фәриҙә Бәхтейәрова һигеҙ класты тәрбиәләп, оло юлға баҫтырған, уҡыусыларының 25-е мәктәпте алтын миҙалға тамамлаған. Юғары уҡыу йорттарына инеү күрһәткесе иһә 100 процент тиерлек. Ошо һандар артында ниндәй хеҙмәт тороуын аңлап, баһалауы һис тә еңел түгел.\nБашҡортостандың төрлө райондарынан йыйылған балалар ата-әсә ҡанаты аҫтынан сығыу менән интернат тормошона эләгеүҙән бер аҙ албырғай, юғалып ҡалғандай була. Шул саҡта тәжрибәле тәрбиәсегә эләгеүе үҙе бер бәхет, сөнки, һағыныу хистәренә бирелеп, сумаҙандарын йыйып ҡайтып китеүселәр ҙә осрай. Тормошта ниндәй генә һынауҙар менән осрашмайһың...\n– Иң ауыры – баланың ата-әсәһен юғалтыуы. Эш тәжрибәмдә шундай саҡтар ҙа булғыланы. Әле осрашыу кисәһенә саҡырһалар, уҡыусыларым бер ваҡиғаны йыш иҫләп һөйләй. Әйткәндәй, был хәлде үҙем иҫләмәйем. Ҡыҙҙарыбыҙҙың береһенең әсәһе вафат булған. Теге гел илап йөрөй, хатта уҡыуҙы ташлап, бөтөнләйгә ҡайтып китәм тип бөткән икән. Шул саҡ ҡыҙҙарҙы йыйып әңгәмә ҡорғанбыҙ, һәм шундай кәңәш биргәнмен: “Йәш түгеп алғығыҙ килә икән, йоҡлар алдынан яҫтыҡҡа баш баҫып ҡына илағыҙ, башҡалар күрмәһен. Атҡан һәр таңды йылмайыу, яҡшы кәйеф, яҡты уйҙар менән ҡаршыларға кәрәк”. Ул сығарылыштағы ҡыҙҙар әле һаман ошо кәңәш өсөн рәхмәтле, – ти Фәриҙә Әхмәҙулла ҡыҙы. – Тәрбиәсе райондан килгән балаларҙы бер көс итеп туплап, улар өсөн уҡыуға, яңы үрҙәр яулауға этәргес бирергә тейеш. Күптәргә яңы шарттарға яраҡлашып китеүе, ауыл мәктәбенән һуң гимназияла һыналыуы ауырға тура килә. Шуға ла дәрес әҙерләүгә ҙур иғтибар бүләбеҙ. Был сара – уҡыу йортоноң үҙенә күрә бер йолаһы. Ныҡлы әҙерлек кенә балаларҙың дөрөҫ һөнәр һайлауына, юғары уҡыу йортона инеп китеүенә нигеҙ булып тора. Шуға ла бар тырышлыҡты һалып эшләргә тырышыла.\nФәриҙә Бәхтейәрова Ейәнсура районының Аҡдәүләт ауылынан. Мәктәптә тырышып уҡыған ул. Атаһы, алда әйткәнебеҙсә, гел белем алырға өндәгән балаларын. Элек ауылдан ҡалаға сығып китеү ҙур батырлыҡҡа тиңләнгән. IX класты тамамлағас, Фәриҙә лә, һабаҡташтары менән Өфөгә барып, хыялында йөрөткән университетты күргән һәм яңы үрҙәргә илһам алып ҡайтҡан. Моғайын, шуға ла һәр яҡтан әүҙем булырға, спортта ла, кластан тыш сараларҙа ла ҡатнашырға тырышҡандыр. Ошо уҡ дәрт менән Башҡорт дәүләт университетының филология факультетына уҡырға килгән ул. Курсташтарының күбеһе бөгөн – республикала билдәле кешеләр: Мәрғүбә Дәүләтшина, Фәүзиә Латипова, Зөһрә Фәйзуллина, Ғәлийән Ҡаһарманов, Рәшиҙә Искәндәрова, Ишмөхәмәт Ғәләүетдинов, Рәүеф Шаһиев һәм башҡалар.\n...Йәйге каникулда Мостай Кәримдең “Ҡыҙ урлау” спектаклен сәхнәгә әҙерләп, райондар буйлап гастролгә сығып китә йәштәр. Тап ошо бәхетле уҡыу йылдарында Фәриҙә буласаҡ ире Вил Бәхтейәровты осрата. Уртаҡ маҡсаттар, яҡты хыялдар йәштәрҙе берләштерә, улар сәстәрен сәскә бәйләй. Уҡыуҙы яңы тамамлаған белгестәрҙе Шишмә районының Ябалаҡлы урта мәктәбенә эшкә ебәрәләр. Вил Шәйҙулла улы – директор, ҡатыны пионервожатый булып эш башлай. Әүҙем, эшлекле белгестәрҙе баһалайҙар һәм 1974 йылда баш ҡалаға эшкә саҡыралар. Вил Шәйҙулла улы байтаҡ йылдар 1-се башҡорт мәктәп-интернатында директорҙың тәрбиә эштәре буйынса урынбаҫары, унан инде Өфөнөң 29-сы урта, 20-се башҡорт мәктәптәрендә директор вазифаларын башҡара. Һөҙөмтәле эшен күреп, уны Мәҙәниәт министрлығына саҡыралар, ләкин бала йәнле уҡытыусы ундай өлкәне үҙ итә алмай, кире мәктәпкә ҡайта.\nБыл осорҙо Фәриҙә Әхмәҙулла ҡыҙы һәйбәт хәтерләй.\n– Иртән уҡыусылар мәктәпкә киткән ваҡытта Вил оҙаҡ итеп тәҙрәнән ҡарап торор ине. Сыр-сыу килгән бала-сағаны ҡарашы менән оҙатып, беҙҙән күҙ йәштәрен йәшереп кенә һөртә торғайны. Ҡыҙғанысҡа ҡаршы, Вил беҙҙең аранан иртә китте. Шулай ҙа уны уҡыусылары һаман онотмай, иремде яҡшы һүҙ менән телгә алыуҙары миңә көс өҫтәй, – ти ул.\nРәми Ғарипов исемендәге 1-се башҡорт республика гимназия-интернатын тәрбиәсе айырым дәүләт менән сағыштыра һәм яҙмышын ошо уҡыу йорто менән бәйләгәненә һис үкенмәй. Һөнәренә ярашлы ниндәй генә саралар ойоштормай ул: йыш ҡына спектакль ҡуялар, концерт әҙерләйҙәр, йыл да берәй яҡҡа экскурсияға сығалар. Һамар өлкәһендә Һәҙиә Дәүләтшина менән Рәшит Ниғмәти кеүек күренекле шәхестәр тыуып үҫкән Ырғыҙ буйында булғандар, Ырымбур далаларын гиҙгәндәр, Төньяҡ Кавказ тауҙарына менгәндәр... Фәриҙә Әхмәҙулла ҡыҙының иң ҙур ғорурлығы, әлбиттә, уҡыусылары. Төрлө сығарылыштарҙан Гөлсөм Шәрипова, Тамара Әбдрәхимова, Гөлшат Зөлҡәрнәева, Ришат Сабитов, Азамат Хәлилов, Азамат Исрафилов, Азамат Ҡыуатов, Ғәлимә Йәнсурина, Альбина Дәүләтбәкова, Руслан Борисов, Фәйрүзә Солтанова, Эльвира Сафина, Рәмзил Сәлмәнов, Артур Кәбиров һәм башҡаларҙың исемен йыш телгә ала ул.\n– Биш бармаҡтың ҡайһыһын тешләһәң дә ауырта тигәндәй, кемдеңдер исемен атау, икенсеһен төшөрөп ҡалдырыу килешмәгән һымаҡ та, тик тап ошо балаларҙың гимназия данын таратып, лайыҡлы шәхестәр булып үҫеп китеүе ғорурлыҡ тойғоһо уята миндә. Ғөмүмән, бөгөн уҡыусыларым мине онотмай икән, тимәк, хеҙмәтем бушҡа булмаған. Быйыл тәүге сығарылыш уҡыусыларымдың осрашыуында булыу бәхетенә өлгәштем. Улар үҙҙәре күптән олатай-өләсәй булған. Шуны күреү үҙе бер бәхет бит! – ти тәрбиәсе.\nЯратҡан эшеңә башкөллө сумыуҙың, оҙаҡ ваҡыт әүҙем йәшәүҙең нигеҙе – өйҙәге, ғаилә мөхитендәге тыныслыҡта. Вил Шәйҙулла улы менән Фәриҙә Әхмәҙулла ҡыҙы ике бала тәрбиәләп үҫтергәндәр. Ояһында ни күрһә, осҡанында шул булыр тигәндәй, Йәмилә менән Гөлнара юғары уҡыу йортон тамамлап, тормошта лайыҡлы урындарын тапҡан. Үҙҙәре әсәй инде.\nҒөмүмән, тәрбиәсенең оло йөрәкле кеше булырға тейеш икәнен Фәриҙә Әхмәҙулла ҡыҙы үҙ тәжрибәһендә иҫбатлаған.\nФото: Эдуард Дилмөхәмәтов фотоһы.


Хәбәрҙәр: Ливия властары ”Пандора ҡумтаһы”н ябырға ниәтләй.\nЛивия властары ”Пандора ҡумтаһы”н ябырға ниәтләй.\nБер ҡасан да берҙәм булмаған илдә ҡайтанан тәртип урынлыштырыу ябай эш түгел. Әлеге ауырлыҡтар, “Пандора ҡумтаһы”н асыуҙан ҡурҡып, Ливия эштәренә хәрби ҡыҫылыштан һаҡланырға өндәүселәрҙең һүҙен ҡеүәтләп тора. Халыҡ баҫымы аҫтында Ливия властары махсус көстәр ярҙамында ул ҡумтаны ябырға тырыша, ә тәртип булдырыу- тәүге нәүбәттә күп һанлы ҡораллы формированиеларҙы таратыу ул.\nБенгазиҙа Америка илсеһе үлтерелеп 2 аҙна үткәс, Ливия властары илдәге хәлдәрҙе үҙ контроле аҫтына алырға маташа башланы. АҠШ консуллығына һөжүм радикаль исламист төркөмдәренең йоғонтоһо үҫә барыуы һәм Ливия етәкселегенең именлек булдырырға хәле етмәүе тураһында һөйләй.\nБыл хәлдәр халыҡта ризаһыҙлыҡ тыуҙыра. Улар Каддафи режимы ҡолатылғандан һуң көсәйеп киткән һәм нимә теләй шуны эшләп йөрөгән ҡораллы төркөмдәрҙән илдең азат булыуын теләй.\nУҙған йомала, төркөмдәрҙе ҡоралһыҙландырыуҙы талап итеп, тиҫтәләрсә мең кеше Бенгази урамдарына сыҡты. Тыныс ҡына башланған манифестация радикаль исламистар урынлашып алған базаға һөжүм менән тамамланды. Властар был хәлдәргә яуапһыҙ ҡала алманы.\nИкенсе көндө Дөйөм милли конгресс рәйесе дәүләткә буйһонмаған бөтә төркөмдәрҙең дә таратылыуы хаҡында иғлан итте. “48 сәғәт эсендә бөтә боевиктар ҙа таратылып, хөкүмәт контроле аҫтында булмаған бөтә хәрби лагерҙар ҙа ябылырға тейеш,”-тип белдерҙе Мөхәммәт Мәғариф.\nКаддафи ҡолатылғандан һуң, йөҙҙәрсә элекке баш күтәреүсе биналарға, стратегик объекттарға, элекке режим яҡлыларҙың, етәкселәрҙең биләмәләренә урынлашып алды. Аҙаҡ ҡайһылары эске именлек көстәренә йәки армияға ҡушылды, әммә күптәре ҡорал ташлауҙан баш тартты.\nАраларында Әл- Ҡаиҙә һәм салафиттарға яҡын торған төркөмдәр ҙә бар. Каддафиҙы ҡолатыуҙа ҙур ярҙам алыуға ҡарамаҫтан, улар АҠШ һәм уның союздаштары менән хеҙмәттәшлектән баш тарта.\nТөрлө төркөмдәрҙән ҡотолоу, күп һанлы ҡәбиләләрҙән торған Ливияла тыныслыҡ урынлаштырыу һайланып ҡуйылған, әммә етерлек көскә эйә булмаған үҙәк власть өсөн ауыр мәсьәлә.


Инфоурок / Другое / Конспекты / Урок по башкирскому языку на тему "Гүзәл Өфөм - баш ҡалам. Сифат" (6 класс)\nТема: Гүзәл Өфөм - баш ҡалам. Сифат.\nМаҡсат:1.Башҡортостандың баш ҡалаһы тураһында мәғлүмәтте арттырыу;һөйләү телмәрен үҫтереү;\n2.сифат темаһын нығытыу;\nҺаумыһығыҙ! Хәйерле көн уҡыусылар! Мин һеҙҙе күреүемә бик шатмын!\nБөгөнгө беҙҙә ябай дәрес түгел. Беҙ һеҙҙең белән сәйәхәткә сығабыҙ. Сәйәхәт ҡыҙыҡлы, күңелле уҙһын өсөн һеҙҙең актив һәм тырыш булыуығыҙ һорала.\n2. Психологик инеш.\nҠайҙа сәйәхәткә сыҡҡаныбыҙҙы белер өсөн мин һеҙгә йыр тыңларға тәҡдим итәм.\nЙыр. Матур Өфө ҡалаһы.\nТимәк, уҡыусылар беҙ ҡайҙа сәйәхәткә барабыҙ инде?\nДөрөҫ, республикабыҙҙың баш ҡалаһы – Өфөгә!\nҺәм бөгөнгө дәрестең темаһы “Гүзәл Өфөм – баш ҡалам” тип атала.\nҺәр сәйәхәт ниндәй ҙә булһа транспорт һайлауҙан башлана. Беҙ сәйәхәткә тылсымлы поезға ултырып барабыҙ. Ә уға ултырыр өсөн тылсымлы һүҙҙәр әйтергә кәрәк. Әйҙәгеҙ уларҙы уҡыйыҡ һәм хәрәкәттәр яһап сәйәхәтте башлайбыҙ. Донъя буйлап сәйәхәткә Сы-ға-йыҡ!\nБаш ҡалабыҙ Өфөгө Ба- ра-йыҡ!\nӨфөлә өйҙәр бейек О-шо-лай!\nҠыҙҙар матур бейейҙәр О-шо-лай!\nМалайҙар көслө батыр О-шо-лай!\nБигерәк күңелле беҙгә О-шо-лай!\nХөрмәтле сәйәхәтселәр, бына беҙ һеҙҙең менән “Өфө”туҡталышына килеп еттек. Тик бындағы биремдәрҙе үтәмәй ары китеп булмай.\nДәфтәрҙәрҙе асып число, теманы яҙыу. Китап менән эш.\nӨфө – Башҡортостандың баш ҡалаһы. Ул тау башында ултыра. Өфө эргәһендә Ағиҙелгә Ҡариҙел, Дим йылғалары ҡушыла. Өфө – ҙур һәм матур ҡала. Унда һәйкәлдәр, парктар, театрҙар, кинотеатрҙар бар. Өфө театрҙарында башҡортса һәм башҡорт телдәрҙә спектаклдәр ҡуйыла.\nбаш ҡала- столица,\nтау башында – на горе\nҡуйыла – ставятся\nСылбырлап, тәржемә итеп барыу\n-Башҡортостандың баш ҡалаһы нисек атала?\n-Ул ҡайҙа урынлашҡан?\n-Өфө эргәһендә Ағиҙелгә ниндәй йылғалар ҡушыла?\n-Өфө ниндәй ҡала?\n-Унда нимәләр бар?\nСифаттар булған һөйләмде табып күсереп яҙыу.\nБеҙгә тағы ла Өфө тураһында өҫтәп …. сығыш яһай. Нимәләр белдек?\nӘ хәҙер сәйәхәтте дауам итәбеҙ. Алдағы туҡталышҡа килеп еттек. Был туҡталышта һеҙҙең тапҡырлғыҙ, зирәклегеҙ һынала. Бирелгән ребусты сисергә кәрәк. “ С=Һ k=к ,, .. фтǝ.\nҺәйкәлдәр” һүҙе килеп сыҡты\nӨфөлә ниндәй һәйкәлдәр бар? Улар тураһында … һөйләп китә. Нимәләр белдек?\nДәрес башында “Матур Өфө ҡалаһы” тигән йыр тыңлағайныҡ. Өфөнөң гүзәллегенә һоҡланып уға бағышланған йырҙар бик күп, бына тағы бер йыр тыңлап алайыҡ. Йыр ”Өфө йүкәләре”\nЯл итеп алдыҡ.\nАртабан ҡуҙғалайыҡ. Алдағы туҡталыштың исемен белер өсөн шаян йомаҡтарҙы сисергә кәрәк.\nУрманда бар, ҡырҙа юҡ\nМунсала бар өйҙә юҡ.\nАҫта бар, өҫтә бар, уртала юҡ.\nӨфөнөң уртаһында нимә тора?\nТәҙрә башында нимә тора?\nАфарин! Йомаҡтарҙы систек, туҡталыштың исемен беләбеҙ. Нисек атала? “Театрҙар ” туҡталышы. Беҙгә театрҙар тураһында … һөйләй. Нимәләр белдек?\nСәйәхәтте дауам итәйек. Киләһе туҡталыштың исемен белер өсөн биремдәрҙе үтәргә кәрәк.\nИсемдәрҙән сифаттар эшләргә, ике һөйләм төҙөп яҙырға:\nАфарин! Туҡталыштың исеме сыҡты. “Музейҙар”. Улар тураһында беҙгә…һөйләп китә.\nУҡыусылар тағы бер туҡталыш ҡалды. Уның исемен белер өсөн бирелгән һүҙҙәрҙән һәйләмдәр төҙөргә кәрәк.\nЙылы, килде, көҙ, көтөп алған.\nЯмғыр, яуа, тышта, һыуыҡ.\nАғастарҙан, япраҡтар, ҡойола, һары, ҡыҙыл.\nАфарин! Туҡталыштың исемелә килеп сыҡты. “Уҡыу йорттары” ниндәй уҡыу йорттары булғанлығы тураһында беҙгә… һөйләй. Нимәләр белдек?\nУҡыусылар бөгөнгө сәйәхәтебеҙҙең һуңғы туҡталышы ине. Сәйәхәтебеҙ тамам. Ул һеҙгә оҡшанымы? Ҡайҙарҙа булдыҡ? Нимәләр белдек? Ниндәй эштәр эшләнек?\nАктив ҡатнашҡан уҡыусыларға бишле билдәләрен ҡуям.\nӨфө тураһында проект эшләргә.\nНомер материала: ДВ-156101\nІнноваційна діяльність школи у виховному процесі


Баш ҡалала «Торлаҡ-коммуналь хужалыҡ үҙгәрә» Бөтә Рәсәй форумы эшен дауам итә // Йәмғиәт | новости башинформ.рф\nБаш ҡалала «Торлаҡ-коммуналь хужалыҡ үҙгәрә» Бөтә Рәсәй форумы эшен дауам итә\n12:05, 18 декабря 2015 Йәмғиәт\nБаш ҡалала «Торлаҡ-коммуналь хужалыҡ үҙгәрә» Бөтә Рәсәй форумы эшен дауам итә Фото: автор фотоһы\nӨФӨ, 2015 йыл, 18 декабрь. /«Башинформ» мәғлүмәт агентлығы, Ксения Калинина /.\n18 декабрҙә Өфөләге Конгресс-холда «Торлаҡ-коммуналь хужалыҡ үҙгәрә» Бөтә Рәсәй форумы эшен дауам итә. Уның ойоштороусылары булып Рәсәйҙең Төҙөлөш һәм торлаҡ-коммуналь хужалыҡ министрлығы һәм Башҡортостан Хөкүмәте сығыш яһай. Сарала Рәсәйҙең 74 субъекты вәкилдәре, 500 самаһы делегат, шул иҫәптән Япониянан, ҡатнаша.\nРәсәйҙең Төҙөлөш һәм торлаҡ-коммуналь хужалыҡ министрлығы вәкилдәре һәм Дәүләт Думаһы депутаттары журналистар менән осрашты. Торлаҡ-коммуналь хужалыҡта йәмәғәт контролен тормошҡа ашырыу мәсьәләләре буйынса кәңәшмә тамамланды. Артабан программала «Торлаҡ-коммуналь хужалыҡтың дәүләт мәғлүмәт хеҙмәте» темаһына түңәрәк өҫтәл ойоштороу һәм «Невидимки» исемле фотокүргәҙмә менән танышыу ҡаралған.\nСара пленар ултырыш – бизнес вәкилдәренең роуд-шоуы менән дауам итәсәк. Спикерҙар араһында — Башҡортостан Башлығы Рөстәм Хәмитов, Рәсәйҙең төҙөлөш һәм торлаҡ-коммуналь хужалыҡ министры Михаил Мень, Рәсәй Президентының Волга буйы федераль округындағы Тулы хоҡуҡлы вәкиле ярҙамсыһы Олег Машковцев, Рәсәйҙең элемтә һәм киң коммуникациялар министры урынбаҫары Михаил Евраев, Рәсәй Дәүләт Думаһының Торлаҡ сәйәсәте һәм торлаҡ-коммуналь хужалыҡ буйынса комитеты рәйесе урынбаҫары Павел Качкаев, Дәүләт Думаһының Торлаҡ сәйәсәте һәм торлаҡ-коммуналь хужалыҡ буйынса комитеты рәйесе урынбаҫары Александр Сидякин һәм компанияларҙың генераль директорҙары.\n«Башинформ» агентлығы хәбәр иткәнсә, 17 декабрҙә йомғаҡлау форумы асылды. Пленар ултырышта торлаҡ-коммуналь хужалыҡтың 2020 йылға тиклемге үҫеш стратегияһы тәҡдим ителде, «Ремондис» компанияһы менән хеҙмәттәшлек тураһындағы меморандумға ҡул ҡуйылды, торлаҡ-коммуналь хужалыҡ мәсьәләләре буйынса биш түңәрәк өҫтәл ойошторолған.\nТүләмәүселәрҙең торлаҡ-коммуналь хужалыҡ тармағына 200 миллиард һумдан ашыу бурысы йыйылғанлығы, киләһе йылда тарифтарҙың 4 процентҡа артасағы, дөйөм йорт ихтыяжы графаһы иһә коммуналь хеҙмәттәрҙән юҡҡа сығасағы билдәле булды.\nТеги: форум,торлаҡ-коммуналь хужалыҡ,стратегия,тарифтар,дөйөм йорт ихтыяжы


САҢҒЫ ЮЛЫ КӘЙЕФТЕ КҮТӘРҘЕ\nИң беренсе булып VIP төркөмө ярышҡа сыҡты. Унан һуң сәләмәт йәшәү рәүешен һөйөүселәр 14 төркөмгә бүленеп, стартҡа баҫты. 12 һәм унан өлкәндәр, 13-15, 16-18, 19-35 йәштәгеләр тик еңеүселәр рәтендә булырға ынтылһа, 36-49, 50 һәм унан өлкән йәштәгеләр өсөн ярышта беренселек түгел, ҡатнашыу мөһим ине. Шулай итеп үҙ төркөмдәрендә Илдар Байназаров (РМЗ), Альбина Насретдинова (Халыҡты социаль хеҙмәтләндереү комплекслы үҙәге), Азат Юламанов, Эльвина Иҙелбаева, Айрат Мусин, Софья Маметова, Рауил Абдуллин, Ольга Миронова, Рәсүл Билалов, Вика Иванова, Радик Аҡманов, Гөлдәр Бикмырҙина, Рәүил Юлдыбаев, Лидия Шаһиәхмәтовалар беренсе булып финиш һыҙығын үтте. Призлы урын яулаусыларҙың барыһы ла ҡиммәтле бүләктәр, саңғы юлының махсус призы—кәпәстәр менән бүләкләнде.\n50 һәм унан өлкән йәштәгеләр араһында йүгергән спорт ветерандары Әхмәт Юнысов менән Геннадий Таракин (һүрәттә) ҡалала ойошторолған бер генә спорт сараһынан да ситтә ҡалмай. 79 йәшлек Әхмәт Барит улы 1955 йылдан алып саңғы ярыштарында әүҙем ҡатнаша, 8 йыл буйы саңғы буйынса абсолют чемпион исеменә тап төшөрмәй. Геннадий Николаевич иһә спорттың бер нисә төрөндә алдынғы. Ул шулай уҡ былтыр ҡала музейында спорт ветерандарына арналған мөйөш булдырған.\nЯрышты ойоштороусылар саңғысыларҙы эҫе сәй һәм тәмлекәстәр менән һыйланы. Күмәк саранан сибайҙар һәм ҡунаҡтар күтәренке күңел менән таралышты.


Хозур тәбиғәтле, бай тарихлы Асҡын Өфөнән ҡунаҡтар ҡабул итте\n11 Апрель 2018, 18:56\nРайоныбыҙҙа 40-тан ашыу кешене берләштергән туристар төркөмө булып китте. Өфө ҡалаһындағы «Асҡын яҡташлығы» ойошмаһы, Финанс университетының Өфө филиалы, «Башинформ» мәғлүмәт агентлығы тарафынан ойошторолған сара Башҡортостандың 100 йыллығына арналды.\nЙәнтөйәгебеҙ менән таныштырыу Яубүләк ауылында башланып, район хакимиәтендә дауам итте. Асҡын тарих-тыуған яҡты өйрәнеү музейы директоры Әнзирә Ноғоманова бай тарихыбыҙ, күренекле кешеләребеҙ, ҡиммәтле ҡомартҡы булып иҫәпләнгән экспонаттар тураһында һөйләне. Артабан Өфө ҡунаҡтары мәсеткә юлланды. Бирелә дәрестәр алып барыусы Земфира Закирова иман йортоноң төҙөлөү тарихы, унда үткәрелгән саралар, балаларҙың да, йәштәрҙең дә дини белем алырға ынтылыуы тураһында ғорурланып һөйләгәндән һуң, йәш шәкерт Илнар Ғәлимйәнов Ҡөрьән сүрәләрен уҡып ишеттерҙе. Асҡындарҙың яҡташтар ойошмаһы рәйесе, ошо сараны ойоштороусы Рәмил Рафиҡов: «Асҡында ике быуаттан ашыу тарихы булған сиркәү, туҙға һүрәт төшөрөп, республика кимәлендә күргәҙмәләр ойошторған Гөлсөйәр Сәғитованың оҫтаханаһында рәссам менән осрашып, уның эштәрен күреү, ике бассейны, спорт залдары, ҡунаҡтар өсөн номерҙары булған «Батыр» физкультура-һауыҡтырыу комплексы — һәр ҡайһыһы әйтеп бөтмәҫлек хистәр, рухи кинәнес өҫтәне туристарҙың күңеленә. Был бер көн эсендәге тәьҫораттар. Иртәгәһен лә мауыҡтырғыс һәм ҡыҙыҡлы булһын өсөн яҡташтарым бөтәһен дә эшләгән. Мәҙәни ҡомартҡыларҙы һаҡлау һәм таратыу, илһөйәрлек тойғоһо тәрбиәләү, Асҡындың туристар ҡабул итерлек мөмкинлектәре булыуын иҫбатлау маҡсатынан сығып үткәрелгән был сараны ҡунаҡтар оҙаҡ хәтерләр», — тине.


Башҡортостанда дуаль белем биреү юҡ кимәлдә\nПредприятиелар мәғарифтан бөтөнләй ситләшкән. Һөҙөмтәлә кадрҙар мәсьәләһе киҫкенләшә. Үҙ сиратында был күренеш етештереү өлкәһендә тотҡарлыҡтар тыуҙыра. Дуаль уҡытыу теорияны уҡыу йортонда, ә практиканы эш урынында алыуҙы маҡсат итеп ҡуя. Рөстәм Хәмитов хөкүмәт ултырышында был алымды киңерәк ҡулланыу бурысы ҡуйҙы.\nЯңы мәғариф министры өсөн был ултырыш тәүгеһе. Республика башлығы уны коллегалары менән таныштырып, ҙур өмөттәр бағлауын белдерҙе. Сөнки мәғарифтан ҙур үҙгәрештәр һәм үҫеш динамикаһы көтәбеҙ, тине Рөстәм Хәмитов. Тәү сиратта ул юғары уҡыу йорттары менән производство араһындағы бәйләнеште тергеҙеү бурысын ҡуйҙы. Юғиһә, бер нисә йылдан тәжрибәле белгестәргә ҙур ҡытлыҡ буласаҡ . Төбәк етәксеһе әйтеүенсә, күп кенә предприятиелар бер көн менән йәшәй. Кадрҙар әҙерләү, йүнәлтмә буйынса йәштәрҙе уҡытыу эше бөтөнләй хәстәрләнмәй.\nРөстәм Хәмитов производство һәм уҡыу йорттары араһында бәйләнеш булдырыу һәм белгестәр әҙерләүгә предприятиеларҙы ла йәлеп итеү маҡсатын ҡуйҙы. Хөкүмәт Премьер -министры урынбаҫары Салауат Сәғитов мәғариф министрлығы яғынан да әүҙемлек күрһәтелергә тейеш тине. Сөнки предприятиелар ҙа эшселәрҙе ҡайтанан уҡытыуға миллиондарса аҡса түгә.\nРөстәм Хәмитов баш ҡалала технополис төҙөү кәрәклеген дә белдерҙе. Йәш ғалимдарға фән менән шөғөлләнеү, тәжрибә уртаҡлашыу һәм асыштарҙы ғәмәлгә ашырыу мөмкинлеге биргән ҡаласыҡ дуаль белем биреүҙең бер төрө. Республика башлығы хөкүмәт ағзаларына 25 октябргә тиклем уның проектын эшләү бурысы ҡуйҙы.


Балаларҙы дауаларғамы, әллә уҡытырғамы?\nИглин районынан Таһир Фәсхетдиновтың буласаҡ һөнәр һайлауына табип һәм уҡытыусы булып эшләгән ата-әсәһенең йоғонтоһо ҙур була. Шулай ҙа ул атаһының юлынан китә.\nБиш йәшлек Аринаның кескәй йөрәгенә дүрт йыл элек операция яһағандар. Бөгөн ул әсәһе менән Иглин районы үҙәк дауаханаһына табипҡа күренергә килгән. Пациентҡа йылы мөнәсәбәттә булыу, диагнозды дөрөҫ ҡуйыу - дауалауҙың төп өлөшө. Был тәңгәлдә Таһир Фәсхетдинов үҙ эшен яуаплы башҡара. Таһир Ғәфүр улы Башҡорт дәүләт медицина институтында уҡығанда уҡ баш ҡалала фельдшер булып эш башлай. Бер аҙ тәжрибә туплағандан һуң, Благовещен районында хеҙмәт юлын дауам итә. Дүрт йыл элек Иглин районына күсенә. Ошо йылдар эсендә коллегалары араһында ҙур абруй ҡаҙана. Уның етәкселегендә балалар һәм бәпес табыу бүлеге ҙур уңыштарға өлгәшкән. Әйтәйек, быйыл сабыйҙарҙың үлем осраҡтары республика күрһәткестәренән ике тапҡырға кәмегән. Таһир Фәсхетдинов, Иглин районы үҙәк дауаханаһының баш табибы урынбаҫары: «Был уңыш коллективтың көсөгөргәнешле эшмәкәрлегенә бәйле. Берҙәмлектә - көс. 2014 йылды яҡшы күрһәткестәр менән тамамланыҡ». Табип һөнәре дежурлыҡ эше, йоҡоһоҙ төндәр һәм стресслы ваҡиғаларҙан тора. Коллективта яҡшы мөнәсәбәт булғанда ғына ниндәйҙер уңыштарға өлгәшеп була. Таһир Ғәфүр улы атаһының юлынан китеүенә үкенмәй. Бөгөн үҙенең ҡыҙы ла табип һөнәре буйынса белем ала. Ҡатыны иһә ошо уҡ дауаханала психолог, ауырлы ҡатындар, балалар һәм уларҙың ата-әсәләре менән эш алып бара. Егерме йылға яҡын балалар табибы булып эшләгән уҙаман Гиппократ антына хыянат итмәй. Тормош девизы ла - һаулыҡ һағында булыу, кешеләргә ярҙам итеү. Хеҙмәтенә күрә - хөрмәте. Ул Башҡортостандың һаулыҡ һаҡлау отличнигы тигән маҡтаулы исемгә лайыҡ булған.


Ҡатын-ҡыҙҙың тәбиғәте - бала тәрбиәләү, йорт усағын һаҡлау\nЛәкин илгә афәт килгәндә гүзәл зат вәкилдәре лә изге бурыстан ситтә ҡалмай. Һуғыш йылдарында фронтта булған ҡатын-ҡыҙҙар һаны бер нисә миллионға барып еткән.\nУлар санитарҙар һәм медиктар ғына булмаған, әлбиттә. Гүзәл заттар самолетҡа ла, танкка ла ултырған, ҡулдарына ҡорал алған. Араларында ҡаһарманлыҡ күрһәткәндәре лә байтаҡ. Бөгөн Өфөлә шундай шәхестәрҙең береһе, Советтар Союзы Геройы Наталья Ковшова иҫтәлегенә арналған митинг үтте. Сарала Өфөнөң 136-сы лицейы уҡыусылары, ветерандар ҡатнашты. Снайпер Наталья Ковшова 167 немец һалдаты һәм офицерын юҡ итә. Уның геройлығына йәштәр ҙә һоҡлана.\nӨфөлә шулай уҡ партизан хәрәкәтенең әүҙем ағзаһы Клавдия Абрамованың исеме лә мәңгеләштерелгән. Баш ҡала уның исемендәге урам һәм ҡурҡыу белмәҫ ҡатынға һәйкәл дә бар. Бында ла бөгөн митинг үтте. Клавдия Абрамованың ҡаһарманлығы тураһында өлкән быуын вәкилдәре һәм мәктәп уҡыусылары һөйләне.


Материалы за Февраль 2010 года » Страница 3 » Архив газеты "Йәшлек"\nЙәһәтләһәң - ит бешә, һуңға ҡалһаң - бит бешә.\nДинебеҙ ҡушҡан емеш-еләк һәм йәшелсәләр Яңылыҡтар\nКешенең нимә ашауының бик мөһим икәнлеге тураһында яҙып тороу ҙа артыҡ – быныһын бөтәбеҙ ҙә беләбеҙ. Аҙыҡ сәләмәтлеккә лә, матурлыҡҡа ла ҙур йоғонто яһай. Шуға ла Исламда айырып билдәләнгән йәшелсә-емеш бихисап. Мәҫәлән, ҡарбуз тураһында бер нисә хәҙис барлығы билдәле. Тик уларҙың дөрөҫмө-юҡмы икәнлеге хаҡында бәхәстәр тыуған. Шуныһы билдәле, Мөхәммәт бәйғәмбәр ғәләйһис-сәләм ҡарбуз менән бергә өлгөргән финиктарҙы ла ашарға яратҡан һәм: «Быларҙың (финиктарҙың) әселеген тегенең (ҡарбуздың) һыуыҡлығы юҡҡа сығара», – тип әйткән.\nУҡытыусы уҡыусыларға «Минең атайым» тигән темаға инша яҙырға ҡуша. Бер малай былай тип яҙа: «Минең атайым иң көслө, иң ҡыйыу кеше һәм бер нәмәнән дә ҡурҡмай. Ул крокодилдар йөҙгән киң йылғаны йөҙөп сыға. Бер ниндәй ярҙамһыҙ бейек үрҙәргә менә, ҡулы менән айыу һәм арыҫланды еңә ала. Әммә ул көн дә тик һауыт-һаба, ойоҡтарын йыуа һәм сүп-сарҙы сығарып түгә».\nТырышлыҡ үҙенекен итте Яңылыҡтар » Спорт\n«Салауат Юлаев» хоккейсылары, үҙ көйәрмәндәрен ҡыуандырып, өҫтәмә ваҡытта булһа ла, быйылғы миҙгелдә уңышлы старт алған Мәскәү өлкәһенең МВД командаһын 4:3 иҫәбенә отто. Эйе, ысынлап та, ҡунаҡтар, бушҡа ғына үҙ дивизионында лидер түгел икәнен йәнә бер тапҡыр иҫбатлап, хужаларға ҡаршылыҡ күрһәтеп маташты. Иҫәпте лә беренсе булып асып, хатта уны икегә еткереп, өфөләргә үҙ уйынын бәйләмәксе була. Ә бит улар составында бер «йондоҙ» ҙа юҡ. Тимәк, команда уйыны бар. Нисек кенә булмаһын, юлаевсылар, характер күрһәтеп, тәртип һаҡлаусыларҙан ике мәрәй булһа ла тартып алды. Шайбаларҙы Александр Пережогин, Виталий Прошкин һәм ике тапҡыр Игорь Григоренко индерҙе. Бөгөн беҙҙә «Локомотив» ҡунаҡ буласаҡ.\nӘгәр оҙаҡ йәшәргә теләһәгеҙ... Сәләмәтлек\nЭшкә йыйынғанда, бик ашығыс булһа ла, бер аҙ йәйәүләп барырға тырыш. Был күңел күтәренкелеге бирер.\nКүберәк һуған, һарымһаҡ, кишер ашаһаң, ауыҙ ҡыуышлығында микробтар үрсемәҫ.\nТеш ҡаҙналарын нығытыу өсөн аҙнаһына бер тапҡыр булһа ла ауыҙҙы тоҙло һыу менән сайҡарға кәрәк.\nАрыған аяҡтарҙы кисен йылы тоҙло һыуҙа тот.\nЯңы павильон асылды Яңылыҡтар\nӨфөнөң Үҙәк баҙарында өр-яңы павильондың беренсе ҡаты эшләй башланы. Унда ит, балыҡ, йомортҡа, һөт аҙыҡтары, колбаса һатыла. Ҡыҫҡаһы, йәшелсә-емештән башҡа бөтә аҙыҡ-түлек тә заманса, уңайлы сауҙа майҙанына тупланған. Ә йәшелсәләр быға тиклем эшләп килгән, хәҙер иркенәйеп ҡалған павильонда һатыла.\nҠағиҙә булараҡ, яңы сауҙа урындары асылғас, ундағы уңайлыҡтар өсөн һатыу урынын ҡуртымға алыу ҡиммәтләнә төшә. Һөҙөмтәлә тауарға ла хаҡ күтәрелә. Әммә, дөйөм алғанда, яңы павильонда ла хаҡтар шул уҡ ҡалған.\nТүбәндәге таблицала хаҡтар 26 февралгә ҡарата бер килограмм аҙыҡ-түлеккә Үҙәк баҙарҙың яңы павильоны миҫалында бирелгән.\nБашҡорт егете француздарҙы һоҡландырҙы: Афарин, Искәндәр! Яңылыҡтар, Мәҙәниәт\nБашҡортостан музыканттары әленән-әле үҙ һәләттәрен ил кимәлендә генә түгел, сит төбәктәрҙә лә таныта. Быға дәлил – Францияла үткән А. Скрябин исемендәге X халыҡ-ара пианистар конкурсы. Ул февраль аҙағында Парижда уҙҙы. Башҡортостандан Өфө дәүләт сәнғәт академияһы студенты Искәндәр Ғафаров Франция тамашасыһын үҙенең сағыу таланты менән таң ҡалдырып, 1-се урынға лайыҡ булды. Атанан күргән – уҡ юнған, тигәндәй, билдәле ҡурайсы һәм йырсы Алмас Ғафаровтың улы киләсәктә лә үҙен танытыр әле.\nДәүләт ярҙамы көсәйтеләсәк Яңылыҡтар\nМәскәүҙә үткән бәләкәй һәм урта эшҡыуарлыҡты үҫтереү буйынса Хөкүмәт комиссияһы ултырышында БР Хөкүмәте Премьер-министры Р. Сарбаев, шәхси ярҙамсы хужалыҡтарҙы бәләкәй эшҡыуарлыҡ субъекттары категорияһына индерергә кәрәк, тине.\n– Шәхси ярҙамсы хужалыҡтарҙың производство потенциалы ҙур, – тине беҙҙең Хөкүмәт Рәйесе. – Уларҙы бәләкәй эшҡыуарлыҡ категорияһына индереү үҙҙәренә дәүләт ярҙамы алыу мөмкинлеге бирәсәк. Өҫтәүенә, бөгөн тормош үҙе был процесты көсәйтеүҙе талап итә. Ҙур хужалыҡтарҙа производствоны автоматлаштырыу эшсе ҡулдарҙан баш тартырға мәжбүр итә. Мәҫәлән, юғары технологиялы бер трактор һатып алыу ябай биш тракторҙы алмаштыра. Ә ауылда йәшәүселәр һаны кәмергә тейеш түгел. Тимәк, уларға тейешле эш шарттарын булдырырға, уларҙы ҡыҙыҡһындырырға һәм ярҙам итергә тейешбеҙ.\nКиевта Украина Президенты Виктор Януковичтың инаугурацияһы үтте.\nТантанала Евросоюз һәм АҠШ вәкилдәре, РФ Президенты Хакимиәте башлығы Сергей Нарышкин һәм РФ Дәүләт Думаһы Рәйесе Борис Грызлов ҡатнашты. Мөһим сәйәси сараға шулай уҡ илдең икенсе президенты Леонид Кучма ла килгән. Ә элекке ил башлығы Виктор Ющенко менән Хөкүмәт Рәйесе Юлия Тимошенко тантаналы ултырышта ҡатнашыуҙы кәрәк тип тапмаған.\nЯңы Президент вазифаһына ингәнендә сығыш яһап, үҙенең эш хаҡын 50 процентҡа кәметкән. Бынан тыш, үҙгәрештәр Президент хакимиәтенең башҡа хеҙмәткәрҙәренең килеменә лә ҡағыласаҡ.


Ольга Емельянованы үлтереүсе үҙ ғәйебен таныны – туғандары // Хәл-ваҡиғалар | новости башинформ.рф\n15:45, 29 сентября 2017 Хәл-ваҡиғалар\nОльга Емельянованы үлтереүсе үҙ ғәйебен таныны – туғандары Фото: социаль селтәрҙәр\nОльга Емельянованы үлтереүсе үҙ ғәйебен таныны. Был хаҡта «Башинформ» агентлығына ҡатындың туғандары һөйләне. 22 сентябрҙә Ольга үҙенең танышына ебәргән фотола ла тап ошо кеше һүрәтләнгән. Тәфтиш органдары Ольга Емельянованың һәләк булыу сәбәптәре һәм шарттары тураһында рәсми мәғлүмәт бирҙе.\n«Бәйләнештә» социаль селтәрендәге төркөмдә туғандары ерләүҙә ярҙам күрһәтеүҙе һорай. Аҡса йыйыу иғлан ителгән. Ольганың бер туғаны Татьяна әйтеүенсә, уны иртәгә Салауатта ҡала зыяратында ерләйҙәр.\nКисәнән бирле социаль селтәрҙә туғандары, таныштары, коллегалары, мәктәптең ата-әсәләр комитеты, таныш булмаған кешеләр изге күңелле кешене, матур ҡатынды һәм яратҡан әсәне юғалтыуға бәйле туғандарына ҡайғы уртаҡлашыу һүҙҙәрен еткерә.\nУның иренең апаһы Вероника ярҙамдары өсөн барыһына ла рәхмәт белдерҙе.\nОльганың ике балаһы: 10 йәшлек улы һәм 2 йәшлек ҡыҙы ҡалды. Иртәгә ҡыҙыҡайға өс йәш тула.\n«Башинформ» агентлығы хәбәр иткәнсә, Салауат ҡалаһынан алыҫ булмаған урманда, хәбәрһеҙ юғалған 28 йәшлек ике бала әсәһен эҙләгән урында, 28 сентябрь көндө кис ҡатындың кәүҙәһен таптылар. Туғандары уның Ольга Емельянова икәнлеген рәсми рәүештә раҫланы.\nТеги: юғалған кешеләрҙе эҙләү, үлтереү


Соҡор күрҙеңме – хәбәр ит\n30 Апрель 2019, 17:08\nЮлдарҙы ремонтлау дауам итә\n1 апрелдән Башҡортостанда смартфондар өсөн “Юл эксперты” мобиль ҡушымтаһы эшләй башланы, уның ярҙамында республиканың теләгән бер кешеһе юлдарҙа һәм ихаталарҙа соҡорҙарҙы ремонтлауға заявка бирә, шулай уҡ соҡорҙар ремонты сифатын контролләй аласаҡ. Мобиль ҡушымта ваҡытлыса республика Башлығы вазифаһын башҡарыусы Радий Хәбировтың ҡушыуы буйынса әҙерләнде.\nМобиль ҡушымтаны файҙаланыу юл япмаһын ремонтлау күләмдәрен бер нисә тапҡырға арттырырға мөмкинлек бирәсәк, тип планлаштырыла. Хәҙер ҡушымтанан файҙаланыусылар соҡор-ҙо фотоға төшөрөп, уның юлдамы әллә ихаталамы икәнлеген билдәләп, мәғлүмәтте модераторҙарға ебәрә ала. Үҙ сиратында, модераторҙар килгән заявканы хеҙмәтләндереүсе ойошмаға ебәрә. Соҡорҙы ремонтлағас, эшселәр эштәрен фотоға төшөрөп билдәләп ҡуя.\n“Юл эксперты” мобиль ҡушымтаһы соҡорло юлдарҙы ремонтлауҙың интерактив картаһы менән берләштерелгән. 29 апрелгә ҡушымта тарафынан 26 меңдән ашыу соҡор фотоға төшөрөлгән. Шуларҙың 7572-һе эш процесында, 14092-һе – тапшырылған да инде.\nӘлеге ҡушымта ярҙамында районыбыҙ кешеләренән 120 заявка килгән, уларҙың 58-е башҡарылған, 44-е – эш процесында. Соҡорҙар нигеҙҙә Оло Ыҡтамаҡ ауылының Күпер, Еңеү, Ленин һәм Төньяҡ урамдарында табыл-ған. Ләмәҙтамаҡ һәм Абдулла ауылдары халҡынан да заявкалар булған.\nБашҡортостанда, шул иҫәптән беҙҙең районда, соҡорло юлдарҙы ремонтлау эштәрен 15 июнгә тиклем тамамлау планлаштырыла.


«Киске Өфө» гәзитенең сайты - ХЫЯЛЛАНЫҒЫҘ БАРЫҺЫ ЛА ХЫЯЛДАН БАШЛАНА - 2018 - Мәҡәләләр\nХЫЯЛЛАНЫҒЫҘ БАРЫҺЫ ЛА ХЫЯЛДАН БАШЛАНА\nКешенең иң матур сифаттарының береһе - хыяллана белеү. Тап хыялдар күңелдә ут тоҡандыра, арыу белмәйенсә тәүлегенә 20 сәғәт эшләргә көс бирә. Ҡыҫҡаһы, хыялдары булған кеше генә мөғжизә тыуҙырыу һәләтенә эйә. "Zainetdin" проекты авторы, мультиинстументалист, республика, Бөтөн Рәсәй һәм халыҡ-ара бәйгеләр лауреаты Заһир Зәйнетдинов та, барыһы ла хыялдан башлана, тип раҫлай. Йәш музыкант менән әңгәмәбеҙ ҙә уның ижад юлы, үҙенсәлекле проекты һәм, әлбиттә, хыялдары тураһында.\nЗаһир Зәйнетдиновты беҙ бейеүсе, ҡумыҙсы, ҡурайсы, КВН-сы итеп белә инек. Был һөнәрҙәрең һине "Zainetdin" проектына алып килде, донъя һине ошо исем менән таный. Уңышҡа илткән юл ҡатмарлы булдымы?\n- Бәләкәйҙән мин үҙемде эҙләнем. Эстәге ниндәйҙер тойғо тынғы бирмәй торғайны. Ғ. Әлмөхәмәтов исемендәге Республика музыка гимназия-интернатында уҡығанда бейенем дә, йырланым да, ҡурайҙа ла уйнаным, КВН-сы булып та киттем. Бөтөн нәмә ҡыҙыҡ ине миңә. Гимназияны тамамланым, тик аңлай алмайым: кем ул мин, ниндәй һөнәр эйәһе буласаҡмын? Бейеү буйынса уҡытыусым - бейеүсе, йыр уҡытыусыһы - йырсы бул ти, тромбон буйынса белем биргән остазым Мәскәүгә уҡырға бар, тромбонсы булырһың, тип кәңәш бирә. Шунда мин тәүге тапҡыр етди итеп киләсәгем хаҡында уйландым. Концерттар, шоу-программалар эшләгем килгәнен аңланым. Быларҙың барыһын да ойошторор өсөн белем дә, рухи ныҡлыҡ та кәрәк, шуға ла мин З. Исмәғилев исемендәге Өфө дәүләт сәнғәт институтына режиссер һөнәрен үҙләштерергә юл тоттом. Оҙаҡ та уҡыманым, күңелгә нимәлер етмәй башланы. 5 йыл буйына уҡып ҡына ла ята ала инем, быйыл тамамлар инем, мине бер кем дә белмәҫ ине. Ошо ваҡытта режиссер дипломын тотоп, эш эҙләп йөрөгән булыр инем. Тик мин был һил һуҡмаҡтан бара алмай инем. Беренсе курста уҡ параллель рәүештә бизнес менән дә шөғөлләнеп ҡараным. Уларҙың ҡайһы берҙәре янды, ҡайһылары килем урынына зыян ғына килтерҙе, ҡайһыларында нимәлер сығарып ҡалдым. Әммә тәжрибә тупланым. Ике айға Сочиға йәшәргә киттем, Ҡаҙанға барып йәшәп тә ҡараным.\nЯҙмыш һынауҙарына бирешеп бармау, төшөнкөлөккә бирелмәү кеүек сифаттарың да ярҙам иткәндер һиңә?\n- Нимәлер булһа, ниңә улай булды һуң әле, тип уйланам. Тимәк, башҡасараҡ эшләргә кәрәк, йә был бөтөнләй минеке түгелдер тигән һығымта яһайым да, икенсе идея менән яна башлайым. Беренсе курстан һуң ситтән тороп уҡыу бүлегенә күсеүемде лә, Стәрлетамаҡ бейеү театрына барып, мине бейеүсе итеп алығыҙ, тип әйтергә ҡыйыулыҡ табыуымды ла ошоноң менән аңлатырға булалыр. Шул уҡ ваҡытта "Бытбылдыҡ" КВН командаһы менән уйнап йөрөнөм. Таңғы 6-ла Өфөнән Стәрлетамаҡҡа сығып китәм, кисен 5-7 тирәһендә тағы Өфөгә, репетицияға барам. Шул йылда беҙ чемпион булдыҡ. Машинам да юҡ ине ул ваҡытта, автобус менән йөрөнөм һәм бының бер ауырлығын да күрмәй инем, сөнки теләк ҙур булды. КВН да ҙур мәктәп ине минең өсөн, бейеү театры ла ҙур мәктәп, улар мине төрлө яҡлап үҫтерҙе. Тик ике йыл бейеп, бөтөн бейеүҙәрҙе, трюктарҙы өйрәнеп бөткәс, бейеү театрынан китергә булдым. Рөстәм Ғиззәтуллин менән танышып, ул мине гастролдәргә саҡырҙы. Бейеүсе, ҡурайсы, алып барыусы булыу өҫтөнә, мин йырлай башланым. Шулай ҙа был мин хыялланған кимәл түгеллеген аңлай инем. Ҙурыраҡ эштәргә тотонғо килә ине. Бер тапҡыр ҡумыҙҙа уйнап ултырғанда, ҡушылып уйнар өсөн ритмик музыка эшләргә кәрәк, тигән идея килде. Рөстәм Ғиззәтуллин менән бергәләп беренсе көйҙө яҙҙыҡ. Үҙебеҙгә лә оҡшаны ул, ниндәйҙер яңыса ҡараш булды. Дәртләнеп киттек, бер аҙна эсендә 4-5 көй эшләнек. Маҡсатыбыҙ - ҡайҙа ғына сығыш яһамайыҡ, тамашасы тороп, бейей башларлыҡ булырға тейеш ине. Ҡыҙыҡлы проект булмаҡсы тип, ихласлап тотондоҡ. Ошо уҡ мәлдә мин Айҙар Ғәлимовтың театр-студияһында эшләп йөрөнөм.\nБер нисә көй эшләгәс, Республика халыҡ ижады үҙәгенә барып, сит илдә үткән берәй фестивалдә ҡатнашырға теләк белдерҙек. Шулай итеп Таулы Алтайға барып ҡайттым. Сығышымдан һуң журналистар уратып алды, кем һеҙ, нишләп беҙ һеҙҙе белмәйбеҙ, тип һорайҙар. Сит тамашасыға оҡшай икән, тимәк, дөрөҫ юлдан барам, тип уйлап ҡайттым. Әлеге көндә көйҙәрҙе Мәскәүҙә яҙҙырабыҙ, сөнки сифат мотлаҡ булырға тейеш. Мин генә түгел, продюсер булараҡ Рөстәм Ғиззәтулин да бөтөн килемде ошо проектҡа һалабыҙ. Йыл ярым ваҡыт эсендә 15-ләгән сит илдә булып ҡайттыҡ, Өфөлә ҙур концерт булды, Башҡортостан буйлап гастролдәр үтте.\nСит ерҙәрҙә башҡорт музыка ҡоралдарына, башҡорт мәҙәниәтенә мөнәсәбәт ниндәй?\n- Беҙ бер кемдән дә кәм түгелбеҙ, киреһенсә, Хоҙай тәғәлә беҙгә ҡурай кеүек уникаль музыка ҡоралы биреп, күңелдәребеҙгә моң һалып, беҙҙе күтәргән. Ҡурайға һоҡланмаған кеше юҡ. Әлбиттә, мин профессиональ ҡурайсы түгел, уны бар нескәлегендә тамашасыға күрһәтә лә алмайым. Был минең маҡсатым да түгел. Һис һүҙһеҙ, ҡурайҙа юғары кимәлдә уйнау өсөн күп шөғөлләнәм, был яуаплылыҡты ла үҙемдән алып ташламағанмын. Әлегә мин төрлө уйын ҡоралдары ҡулланып, шоу эшләйем. Сығышымдан һуң йәштәрҙең килеп, ҡурай бик модалы уйын ҡоралы икән, тип әйтеп китеүе лә беҙҙе ситтәр араһында танытыуға ҙур эш башҡара.\nЭш башлағанда уҡ көйҙө ҡатмарлаштырғы килмәй ине. Ябай, еңел көйҙәр булһын тип уйланыҡ. Моңдоң бит теле юҡ, ниндәй генә милләт тыңлаһа ла, аңлай уны.\nМаҡсат ҡуя, уға өлгәшә белеү атай-әсәй тәрбиәһенән дә киләлер, моғайын?\n- Тыуған ерем - Мәсетле районы Һөләймән ауылы. Атайым менән әсәйем икеһе лә уҡытыусы, спортсы. Бик музыкаль ғаилә итеп беләләр беҙҙе бында. Зәйнетдиновтарҙың 74 кешенән торған ҡумыҙсылар ансамбле лә бар. Өләсәйем һөйләүенсә, йырламаһалар, мин йоҡламағанмын. Инде йоҡлап китте тип йырлауҙан туҡтаһалар, уяна ла ҡуям икән. Шуға алмашлап йырларға тура килгән уларға. Атайым ҡурай уйнап та йоҡлатҡан. Көн һайын өйҙә концерт ҡуя инек, атайым йырларға ла, бейергә лә, ҡурайҙа уйнарға ла өйрәтте. Ҡумыҙ буйынса уҡытыусым - Миңлеғәфүр ағайым. Атай менән әсәй беҙгә гел ышанды, хәҙер ҙә ышаналар. Дөрөҫ тип уйлайһың икән, эшлә, тиҙәр. Кәңәш тә бирәләр, әлбиттә, тик һайлау үҙебеҙҙән. Шуға ла минең үҙемә ышанысым да көслө, күрәһең.\nУңыш - ул тырышлыҡмы?\n- Һис шикһеҙ. Миңә, ҡумыҙҙа уйнаһам да, уйнамаһам да эш хаҡы килеп тормай. Кисәгегә ҡарағанда яҡшыраҡ эшләү өсөн тырышырға, репетициялар үткәрергә кәрәк. Тамаша залында 10 кеше ултырған ваҡыттар ҙа булды, ҡайһы саҡта кеше булмау сәбәпле, концерт булмаған осраҡтар ҙа булды. Ләкин мин туҡтаманым, килеп сыҡмай тип, ташлап ҡуйманым. Аллаға шөкөр, бөгөн ҡайҙа ғына барһаҡ та, залдар тулы. Беҙҙең видеоларҙы ҡарап, балалар концертҡа ҡурай, ҡумыҙ алып килә - был яҡшы бит! Шулай уҡ ут, тауыш, сәхнәне биҙәү өҫтөндә гел эшләргә кәрәк, сөнки был шоу. Гастролдәргә ҙур ҡоролмалар йөрөтәбеҙ, профессиональ тауыш, яҡтыртыу булһын, тибеҙ. Ғөмүмән, мин кимәлде төшөрөргә уйламайым, ҙур маҡсаттар ҡуйғанбыҙ алдыбыҙға. Башҡорттарҙы ситтәр әле аҙ белә, сөнки беҙ аҙ йөрөйбөҙ. Шуға ла эшләй торған эш күп әле. Бер кем дә еңел була тимәй, кемдер был юлда ауырлыҡтарға бирешәсәк, кемдер еңеүсе буласаҡ. Уңышлы кешеләр әйтә бит, иң мөһиме - теләк. Аҡса юҡ, тегеһе-быныһы ҡамасаулай тиһәң, ғүмер буйы нимәлер кәртә буласаҡ. Теләгең бар икән, күп уйламаҫҡа кәрәк. Шуға ла беҙгә был эшкә тотонорға һәм тырышырға ғына ҡала.\nЯҙылған: 20.09.18 | Ҡаралған: 251


БАЛЛЫ ҠАЛАС » Журнал\nЖурнал для детей » Йыл миҙгелдәре » Йәй » БАЛЛЫ ҠАЛАС\nБаҫылды : 8-10-2017, 08:40 |\nРубрика: Йәй / Минең ғаиләм\nИсеме: БАЛЛЫ ҠАЛАС\nРәссам: Рәссам Артур ВАСИЛОВ\nЙәй / Минең ғаиләм\nНишләп инде ул һаран булһын? Тәмле аҡ ҡаласын, йәлләмәй, бирҙе бит!..\n...Умартасы бабай бер һауыт бал алып килгәйне:\n– Быйыл бал ҡорттары күп ҡырылды, шуға бал да әҙ булыр инде. – тине.\n– Ә ниңә улар ҡырылдылар? – тип һораны Тәслимә.\n– Сит яҡтарҙан ниндәйҙер уҫал ҡорттар килеп баҫып алды, шулар менән һуғышып һәләк булалар шул, ҡыҙым, – тине умартасы бабай. Тәслимәнең күҙ алдына бәләкәс кенә һөңгө тотҡан батыр бөжәктәр килде. Улар сәскәләрҙең һутын сит-яттарҙан һаҡлай.\nБына шул балды аҡ ҡалас телеменә мул итеп яғып, апаһы Тәслимәгә тотторҙо.\n– Бар, урамда уйнап тор. Ә беҙ баҡсаға картуф ҡаҙырға сығабыҙ, – тине. – Аҙаҡ\nбаллап сәй эсербеҙ.\nФәнүр ағаһы менән Таңһылыу апаһы ҡул араһына ингән инде. Тәслимә ҡасан инер икән ата-әсәһенең ҡул араһына? Быны ул белмәй. Тәмле ҡаласын тотоп, урамға сыҡты, ә ағаһы ишекте бикләп ҡуйҙы. Кеше-фәлән килһә, баҡсанан эҙләһен, йәнәһе.\nБаллы ҡалас урамда бөтәһенә лә оҡшап ҡалды. Күңелле итеп баҫтырыш та, ҡасҡалаҡ та уйнанылар. Зәңгәр күк йөҙөндә аҡ ҡалас кеүек ялтырап торған Айға ҡарап та һамаҡланылар:\n– Ай, Ай, ҡайҙа һинең тәтәйең? Бына минең тәтәйем!\nҠулдарындағы сөйәлдәрен шулай имләнеләр. Уйнап арығас, ҡыҙыҡайҙарҙың ҙурырағы Лилиә:\n– Тәслимә, бар, тағы ҡалас алып сыҡ! – тип үтенде. Ҡыҙ, ишектең бикле икәнен уйлап, ыҡ-мыҡ иткәнсе, көлөп тә ебәрҙе:\n– Нимә, әллә һаранланаһыңмы? Башҡаларға етә ҡалды. "Һаран, һаран!” – тип үсекләргә тотондолар.\n– Мин... юҡ, мин һаран түгел!.. – Тәслимә илар сиккә етте. – Белгегеҙ килһә, беҙҙә бал – бер һауыт!\n– Ба-ал? Ә ҡалас бармы?\n– Бар. Әсәйем бая ғына мейестән сығарҙы, күп!\n– Алып сығаһыңмы һуң? Тәслимә, ишек бикле шул, тигән ҡиәфәттә ҡулдарын йәйҙе.\n– Асҡыстың ҡайҙа икәнен беләһеңме?\n– Беләм дә ул...\n– Белгәс, әйҙә, – тип Лилиә ҡапҡанан эскә инде. Арттарынан бөтә бала-саға эйәрҙе.\n– Келәне эстән асырға кәрәк! Тәҙрәнән инеп!\nТәслимә "аһ” итте:\n– Беләм. Беҙ ҙә шулай итәбеҙ! – Яуапты көтөп тә тормай, Рәзинә бер тәҙрәне асып,\nэскә үрмәләне. Тәслимә лә – уның артынан. Соланға сығып келәне астылар.\nШау-гөр килеп өйгә уҡталдылар:\n– Ҡайҙа бал?\nТәслимә шкафҡа күрһәтте.\nБаллы банка өҫтәлгә ”ҡунды”. Аҡ ҡаластар теленде. Был яуаплы эште Лилиә башҡарҙы. Бәләкәстәргә бысаҡ тоттора алмай бит инде. Һәр балаға етерлек итеп ҡырҡылған ҡалас телемдәренә ҡалын итеп бал яғылды.”Сиреү” тантана итте. Балы ағып төшә башлаған телемдәрен юғары күтәреп, берәм-берәм урамға атылдылар.\nТәслимә лә уларҙан ҡалышманы.\nЭй елдерҙеләр ҡаласлы ҡыҙыҡайҙар ауыл урамы буйлатып! Түбән остан – юғары осҡа, ҡаластарын бер-ике генә ҡабып өлгөрәләр! Туҡтап әҙ генә ҡапҡылайҙар ҙа, ауыҙҙарындағын сәйнәргә лә онотоп, тағы тороп йүгерәләр. Ниңә, тиһегеҙме? Һуң, уларҙың табышын бүлешергә теләүсе ҡанатлы бөжәктәр арҡаһында инде! Кемдәр ул, тиһегеҙме? Кемдәр түгел, нимәләр! Һуң, шул безелдәп сәс араһына инеп, осло ҡаяуҙарын батырыусы ҡанатлы бөжәктәр инде! Аһ, тағы сағалар! Шәберәк йүгерегеҙ! Нимәләр булһын! Бал ҡорттары инде! Үҙҙәренең балын урлағандар, тип уйлайҙармы икән әллә. Ниңә өлкәндәрҙән һорамай алдығыҙ, тип ҡанығалармы икән! Белмәй, тиһеңме ни уларҙы, белә улар бөтәһен дә. Ана, тағы осоп килделәр, ҡасығыҙ! Теге уҫал ҡорттарҙыр был!\n– Һин әле ҡабаланма. Мин ҡарап киләйем, – тип, Тәслимәләрҙең өйөнә табан ыңғайлағайны, ҡабат йүгереп килде. – Тәслимә, ҡас! Ағайың хәҙер кәрәгеңде бирә! Ана, апайың да йоҙроҡ күрһәтә.\n– Кемдәр инде икән бында, һин күрмәнеңме? Ишектәр ҙә шар асыҡ ҡалған, – тип ҡаршыланы ул һеңлеһен.\n– Күрҙем. Беҙ ҡыҙыҡайҙар менән индек.\n– Нисек индегеҙ?\n– Мин индерҙем. Тәҙрәнән.\n– Бар, әсәйҙе бал менән сәй эсергә саҡыр! – Тәслимә, күҙенең сите менән һауыттың төбөндә генә ҡалған гәрәбә төҫөндәге балды күреп, оятынан ҡайҙа инеп китергә белмәй тора. – Бар, бар әсәйҙе сәйгә саҡыр!\nТәслимә аяҡ аҫтындағы сәскәләрҙе лә күрмәй атланы. Көҙгө үләндәр уның итәгенән эләктереп тартҡандай булһа ла, ҡараманы. Шул мәлдә генә барып етте уның башына үҙ ғәйебе. Әсәһе картуф өйөмө янында бүлбеләрҙе биҙрәләргә тултыра ине.\n"Әсәй, әсәкәйем, әрләмә инде мине. Һаран булғым килмәне бит. Башҡа бер ваҡытта ла улайтмам”, – тигән һүҙҙәрен эсенән генә ҡабатланы. Картуф өйөмө ҙур ине. Әсәһе оҙаҡ ҡына уны әүеш-теүеш килтереп, бәрәңгенең эреһен – эрегә, вағын ваҡҡа бүлеп айырҙы, биҙрәләргә һалып, тоҡҡа тултырҙы.\nИсмаһам, берәй һүҙ өндәшһәсе! Тәслимә, әрләнеүен көтөп, киске эңергә хәтлем ултырҙы. Бер ваҡыт әсәһе:\n– Тултыр, ҡыҙым, тултыр бәрәңгеләрҙе биҙрәгә, – тине.\n– Әсәй, мин дә ҡул араһына индемме? – тигән була үҙе. Был көн, шулайтып, иҫән- аман үтте. Тәслимәнең ғүмерлеккә хәтерендә ҡаласаҡ әле ул. Ә тулған Ай, күктән шаян ғына ҡарап: "Йә, сөйәлеңде, тәтәйеңде, миңә бирәһеңме?” – тип күҙ ҡыҫа ине.\nРәссам Артур ВАСИЛОВ


Версия для печати > Дауаханаға ике машина килде\n- Был ваҡиға ҡала-район халҡы өсөн бик ҡыуаныслы. Был машиналар, ысынлап та, тотҡарлыҡһыҙ бөтә ерҙән үтә ала. Береһенә лә сер түгел, юлдар таушалған. Йәйгеһен тубыҡтан бысраҡ, соҡор үтергә ирек бирмәһә, ҡышын көрт баҫып ҡаңғырта. Хәҙер иһә беҙгә район буйынса йөрөүе, төпкөл ауылдарға сығыуы күпкә еңел буласаҡ. Ҡайһы ваҡыт кеше ғүмере бер нисә минут эсендә хәл ителә бит. Заманса ҡорамалдар менән йыһазландырылған транспорт сирлегә ваҡытында ярҙам күрһәтергә мөмкинлек бирәсәк, - ти үҙәк ҡала дауаханаһының баш табибы Рөстәм Латипов.\nБүләккә иң ҡыуанғаны дауахананың тиҙ ярҙам бүлеге хеҙмәткәрҙәре булғандыр, моғайын. Ни өсөн тигәндә, тап уларға бер туҡтауһыҙ саҡырыуҙарға йөрөргә тура килә бит. Төпкөл ауылдарға йыш барырға тура килә үҙҙәренә, һикәлтәле, соҡорло юлдарҙың ниндәй икәнен яҡшы белә улар.\nАшығыс ярҙам бүлегенең өлкән фельдшеры Людмила Емельянова автомобилдәр хаҡында ентекле белешмә бирҙе. Уның белдереүенсә, техникаға яҡтылыҡ ҡорамалы, тауыш сигналы ҡуйылған. Бынан тыш, дефибриллятор, электрокардиограф, үпкәләрҙе яһалма тын алдырыу, пульсты, ҡанда глюкозаны тикшереү аппараттары, ингалятор, ауырыуҙы һалырға заманса носилка һәм йөрө-төү яйланмаһы менән йыһазландырылған.\n- Өлкән кешегә һәм балаға реанимация ярҙамы күрһәтеү ҡорамалының булыуы беҙҙең өсөн үтә мөһим. Автомобилдәр йылы итеп көпләнгән, хатта йылытҡыслы юрған да бар. Хәҙер беҙгә 40 градуслыҡ һыуыҡтар ҙа ҡурҡыныс түгел.\nФельдшерҙарға ярҙам күрһәтеү өсөн бөтә уңайлыҡтар булдырылған, бөтә нәмә ҡул аҫтында. Мәҫәлән, акушер кәрәк-ярағы машинала уҡ ауырлы ҡатынға ашығыс рәүештә бала табырға ярҙам итергә ирек бирә. Бының өсөн салонды махсус нурландырғыс менән дезинфекциялап, стериль шарттар булдырыр-ға мөмкин. Быға тиклем беҙҙә тулыһынса комплектланған автомобилдең булғаны юҡ ине, - тип аңлатты өлкән фельдшер.\nБүләктәр һуңғыһы булмаһын, тип теләйек. Сөнки учреждениеның автопаркы һикһән процентҡа иҫкергән, яңыртыуҙы талап итә. Һүҙ юҡ, машиналар килеп тора, әммә был ғына аҙ. Былтыр сафтарын өлөшләтә йыһазландырылған «ГАЗель» ашығыс ярҙам машинаһы менән тулыландырғандар. 2013 йылда «PEUGEOT» маркалы машина килгән. Уны, нигеҙҙә, алыҫ араға йөрөү өсөн файҙаланалар. Әлеге мәлдә автопаркта 14 берәмек махсус техника иҫәпләнә. Учалыларҙың һаулығын тәүлек әйләнәһенә ете фельдшер бригада ҡайғырта.\n- Автомобиль паркын яңыртыуҙы киләсәктә лә дауам итәсәкбеҙ. Заявкалар биреп, яңы машиналар алырға тырышасаҡбыҙ, - ти баш табип Рөстәм Латипов.


Өфөлә кеше һөлдәһе табылған // Хәл-ваҡиғалар | новости башинформ.рф\n12:36, 20 августа 2018 Хәл-ваҡиғалар\nӨфөлә кеше һөлдәһе табылған Фото: автор\nӨФӨ, 2018 йыл, 20 август. /«Башинформ» мәғлүмәт агентлығы, Ксения Калинина/.\nШәмбе, 18 августа, Өфөнөң Орджоникидзе районында урында йәшәүселәр тарҡала башлаған кеше мәйетен тапҡан. «Башинформ» агентлығына хоҡуҡ һаҡлау органдарындағы сығанаҡ хәбәр итеүенсә, һөлдәгә ташландыҡ баҡсалар биләмәһендә, Йәшел сауҡалыҡ урамында тап булғандар. Мәйет унда бер йылға яҡын ятҡан булырға тейеш тип фаразлайҙар\nЕнесен билдәләй алмағандар. Кешенең ҡасан һәм ни сәбәпле вафат булыуын, шулай уҡ уның шәхесен суд-медицина экспертизаһы ғына асыҡлай ала.\nРәсәй Тәфтиш комитетының Башҡортостан буйынса тәфтиш идаралығының матбуғат хеҙмәтендә белдереүҙәренсә, әлеге осраҡ буйынса тәфтиш алды тикшереүе уҙғарыла.


Өфө художество галереяһында Никита Ситниковтың "Хәүефле сәйерлек" тип аталған фотокүргәҙмәһе уҙҙы. Галереяға\nкилеүселәр иғтибарына барлығы 120 һүрәт тәҡдим ителде. Өфө тамашасыһы өсөн был ғәҙәти сара түгел һәм, беренсе сиратта, бының сәбәбе эштәрҙең Англиянан килтерелеүендәлер, моғайын. Автор Рәсәй һәм сит ил сәйәсмәндәрен - Владимир Путин, Михаил Горбачев, Виктор Черномырдин, Тони Блер, Маргарэт Тэтчерҙы һәм башҡаларҙың һүрәтен ҙур планда һәм көтөлмәгән\nракурста бирә. Улар беҙгә гәзиттәрҙә бирелгән һүрәттәре буйынса таныш булһалар ҙа, был йөҙҙәрҙе нәҡ ошонда күреүе ҡыҙыҡһыныу тыуҙыра.\nШундай уҡ ғәҙәти булмаған ракурста төшөрөлгән билдәле\nартистар, әйтәйек, Михаил Боярский, Алла Пугачева, Надежда Бабкина, Людмила Гурченко, Пласидо Домингоны ла күрергә була. Земфира, "Ленинград" төркөмө солисы Шнур, Евровидение еңеүсеһе Руслана, Жан - Клод Ван Дамм, Анастасия Волочкова, Андрей Макаревич һәм башҡа бик күп сәнғәт эшмәкәрҙәре урын а лған бында. Дин әһелдәрен - "Владыка Антоний", "Монах", бай\nһәм ярлыларҙы - тротуарҙа батшаларса ятыусы "Өйһөҙ"- кәүҙәләндерә фотограф, төрлө илдәрҙәге балалар төшөрөлгән\nсюжеттар менән таныштыра - "Боҙ батшалығы", "Бала йөҙҙәре" һәм башҡалар.\nБоронғо биналар менән танышыуы ла ҡыҙыҡһыныу тыуҙыра - "Кафедра соборы" (Испания), "Букингем һарайы" һәм "Иртәнге\nсәғәт биштә" - Биг Бен башняһы (Бөйөк Британия), "Иҫке Брюг ге" (Бельгия), Потсдам плац (Германия). Теләүселәр матур пар к һүрәттәренә ҡарап һоҡлана - Лондондағы Ричмонд паркы, ҡайһы бер ҡалала йәшәүселәргә ҡарап аптыраны - Нью - Йорк урамында ковбой эшләпәһе һәм итектәр генә кейгән егет гитарала уйнай.\nВенеция карнавалында төшөрөлгән һүрәттәр - айырым тема булып тора.\nНикита Николаевич Ситников - Өфөлә рәссамдар ғаиләһендә тыуған. 3 - сө һанлы мәктәпте тамамлағандан һуң белем алырға\nМәскәүгә юллана. Әҙәбиәткә булған ынтылышы уға Н. К. Крупская исемендәге педагогия институтына уҡырға инергә мөмкинселек бирә. Уны уңышлы тамамлағандан һуң яҡташыбыҙ утыҙ йыл тирәһе баш ҡалала йәшәй, Мәскәү мәктәптәрендә рус теле һәм әҙәбиәтенән уҡыта. Педагогиканан башҡа ла мауығыуҙары күп: журналистика менән шөғөлләнә, гәзит һәм журналдарға яҙыша, театр, кино, һынлы сәнғәтте өйрәнә.\nТуҡһанынсы йылдарҙа илебеҙҙә ҙур үҙгәрештәр башлана. Ошо тулҡындалыр, күрәһең, Никита Ситников та Англияға китә һәм Британия утрауҙарында йәшәүсе рус телле халыҡтың "Русский курьер" гәзитенә фотограф булып урынлаша.\nБыл гәзиттәге эше буйынса уға донъя буйлап күп сәфәр ҡылырға тура килә, үҙенең мәҡәләләре һәм фотолары менән төрлө илдәрҙәге тормош, уларҙың халҡы хаҡында бәйән итә. "Ваҡиғалар, кешеләр, архитектураға субъектив ҡараш донъя мәҙәниәтен аңларға ярҙам итә. Уңышлы эшләнгән фотография ил тураһында тулы мәғлүмәткә ҡарағанда ла күберәк һөйләй ала ", - тип яҙа ул.\nБыл ысынлап та шулай. Һәр фотограф рәссам йәки яҙыусы кеүек үк бер үк нимәгә үҙ күҙлегенән сығып ҡарай һәм үҙенең эсендәге "шәхси компьютерында" эшкәртә. Әммә рәссамдың техник арсеналы шул килеш ҡалһа, фоторәссам өсөн күп төрлө\nзаманса техник яңылыҡтар барлыҡҡа килде.\nЛондонда йәшәп (әйткәндәй, билдәле Челси районында -\n"Абрамович менән беҙҙе зыярат айыра, йәғни берләштерә. Әммә ул Челсиҙа иң байы, мин - иң ярлыһы. Торлаҡ алып торам.\nҺарайҙар, байлыҡ миңә кәрәкмәй. Ил буйлап йөрөргә етһә - булды"), Никикта Ситников тыуған ҡалаһын онотмай. Өфөлә йыш була. Бында уның әсәһе, апаһы, башҡа туғандары йәшәй. Үткән ҡыш ул ҡышҡы Өфөнө лә төшөрҙө. Европа ҡалаларында үтәсәк күргәҙмәләрендә Өфө һәм Екатеринбургта (унда атаһы йәшәгән һ әм театрҙа эшләгән) төшөрөлгән фотоларын ҡуйырға вәғәҙә итә.\nБыл кешене тәү тапҡыр күргәндә тыуған тәьҫораттар: серле,\nүҙенә яҡын ебәрмәй. Әммә уның һөйләшергә яратыуы, күргәҙмәгә килгән һәр кемгә һүрәттәренең ҡайҙа, ниндәй шарттарҙа төшөрөлөүен аңлатырға тырышыуы, малайҙарса йүгереп йөрөүе ( ә уға алтмыштан артыҡ) икенсе төрлө фекергә килтерҙе - был кеше ихлас күңелле һәм аралашыусан.\nШуға күрәлер ҙә уның фотолары араһында принцесса Диананың\nда һүрәте бар. "Король ғаиләһенә фотоға төшөргә ярамай. Әммә Диана минең өсөн быны эшләне", - тип һөйләй ул. Был осрашыу Диананың һәләк булыуына ике ай ҡалғас булған.\nНи өсөн күргәҙмә "Хәүефле сәйерлек" тип атала Быны Никита Ситников түбәндәгесә аңлата:"Хәүефле сәйерлек - ул кешенең билдәһеҙлек алдындағы күңел торошо. Таныш булмаған ҡ алаға йәки илгә килгәндә, тәүге мөхәббәтеңде осратҡанда, мөһим ваҡиғаны көткәндә тулҡынланыу тойғоһо менән ауаздаш ул".


Бикмәт ауыл Советы (Борай районы) — Башҡорт Википедияһы\nБикмәт ауыл Советы (Борай районы)\nБикмәт ауыл Советы\nБикмәт ауыл Советы — Борай районы составындағы 2008 йылда бөтөрөлгән административ-территориаль берәмек һәм ауыл биләмәһе (муниципаль берәмек тибы). Почта индексы — 452976. ОКАТО коды — 80218810000. Баҙраҡ ауыл Советы ауыл биләмәһе менән берләштерелә.\nИҫке Бикмәт ауылы — административ үҙәк, Ҡалмыҡ, Нарыш, Иҫке Туҡран ауылдары. 1994 йылда Силасау ауылы Баҙраҡ ауыл Советына тапшырыла. (N БР юғары советы президиумы указы менән 20.01.94 6-2/22 «Борай районы ауыл советы ауылдарын бер ауыл советы составына силосово бикметовский бадраковский тапшырыу тураһында»).\nОло Баҙраҡ ауылында административ үҙәге менән, «Баҙраҡ» атамаһын һаҡлап, Баҙраҡ һәм Бикмәт ауыл Советтарын берләштерергә.\nБикмәт ауыл Советының Ҡалмыҡ, Нарыш, Иҫке Бикмәт, Иҫке Туҡран ауылдарын Баҙраҡ ауыл Советы составына индерергә.\nБаҙраҡ ауыл Советының сиктәрен тәҡдим ителгән схема картаһына ярашлы раҡларға.\n2008 йылда Мишкә районы, Вострецов ауыл Советы, Баҙраҡ ауыл Советы, Әжәк ауыл Советы, Борай ауыл Советы, Ҡайынлыҡ ауыл Советы менән сиктәш («Башҡортостан Республикаһында муниципаль берәмектәрҙең административ үҙәктәре, сиктәре һәм статусы тураһында» 2004 йылдың 17 декабрендәге 126-з һанлы Законы»).\n↑ О ПЕРЕДАЧЕ ДЕРЕВНИ СИЛОСОВО ИЗ БИКМЕТОВСКОГО СЕЛЬСОВЕТА В СОСТАВ БАДРАКОВСКОГО СЕЛЬСОВЕТА БУРАЕВСКОГО РАЙОНА\nhttps://ba.wikipedia.org/w/index.php?title=Бикмәт_ауыл_Советы_(Борай_районы)&oldid=901859 ҡабул ителгән


Думаға һайлауҙарҙа тауыш биреү өсөн төбәктә 3 067 700 бюллетень әҙерләнгән // Йәмғиәт | новости башинформ.рф\nДумаға һайлауҙарҙа тауыш биреү өсөн төбәктә 3 067 700 бюллетень әҙерләнгән\n17:38, 1 декабря 2011 Йәмғиәт\n2 декабрҙән дә ҡалмай барлыҡ һайлау бюллетендәре Башҡортостандың участка һайлау комиссияларына ебәреләсәк. Думаға һайлауҙарҙа тауыш биреү өсөн республикала 3 миллион 67 мең 700 бюллетень әҙерләнгән, тип хәбәр итте журналистарға Башҡортостан Республикаһы Үҙәк һайлау комиссияһы секретары Марина Долматова. Бюллетень тексы өс телдә баҫылған – рус телендә (дөйөм һандан 78 процент), башҡорт һәм татар телдәрендә (әҙерләнгән бюллетендәр һанынан 22 процент).\nЯлған бюллетендәрҙән һаҡланыр өсөн алдағы һайлауҙарҙа махсус маркалар ҡулланыласаҡ, улар һайлау бюллетененең уң яҡ өҫкө мөйөшөнә йәбештерелә. Һайлау бюллетендәрен эшкәртеү комплекстары ҡулланылғанда марка бюллетендең кире яғына йәбештерелә. Маркаһыҙ һайлау бюллетендәре тауыштарҙы һанаған саҡта иҫәпкә алынмаясаҡ.


Хаҡтар артыуын дауам итә, доллар менән евро ла көндән-көн юғары үрләй\nБыл шарттарҙа ил иҡтисадының күп тармаҡтары көсөргәнеш кисерә. Өҫтәүенә, сит илдә етештерелгән тауарҙарҙың ҡайһы берҙәре беҙгә килеп етмәй башланы. Ләкин халыҡ араһында бер ниндәй ҙә санкцияларҙан, тауар дефицитынан ҡурҡмаусы йүнселдәр ҙә байтаҡ. Уларҙың береһе Ҡариҙел районында йәшәй.\nМунса яғыу - Салауат Зарифуллиндың яратҡан шөғөлө. Ҡариҙел районында ағасҡа ҡытлыҡ юҡ, йәнең теләгәнен һайла. Шулай ҙа ирҙең элекке мунсаһы серей башлағас, яңыһын шешәнән төҙөргә ҡарар итеүе барыһын да ғәжәпләндерә. Был уй уның башына ике йыл элек самаһы килә.\nӘйткән һүҙ, атҡан уҡ тигәндәй, уҙаман эшкә тотона. Тәүҙә ул шешә йыя. Яҡынса тоҫмаллап, уларҙың 4 мең самаһы кәрәк буласағын асыҡлай. Уның ниәтен белеп ҡалған ауылдаштары башта Салауатты шаярта тип уйлай. Әммә уйы ныҡлы икәнен аңлағас, һәр кем өйөндә, ихатаһында ятҡан шешәләрҙе Зарифуллиндарға ташый башлай.\nДонъяла ниндәй генә сәйәси хәл булмаһын, үҙ хеҙмәте менән көн итеп өйрәнгән халыҡ бер нәмәгә лә бирешмәй. Салауат Зарифуллиндың төҙөлөш ысулы - быға асыҡ миҫал. Ҡул аҫтында булған материалдар ҡулланыу тәү сиратта сығымдарҙы кәметә. Ә ағас урынына тирә-яҡта сүп булып ятҡан шешәләрҙе ҡулланыу тирә-яҡты таҙалауға, тәбиғәтте һаҡлауға булыша.\nШешәнән тыш, төҙөлөштә ир цемент, ҡалай, пенопласт, бер аҙ ағас ҡуллана. Цемент иҙелмәһе күп талап ителеүенә ҡарамаҫтан, Салауат төҙөлөшкә һәммәһе ни бары 5 мең һум аҡса тотона. Бер ай тигәндә, ул яңғыҙы мунсаһын күтәреп тә ҡуя. Хәҙер уның йылыһына бөтә ғаилә кинәнә.\nОҫта ҡуллы ир мунса төҙөү менән генә сикләнмәгән. Ихаталағы һәр нәмәне ул шәхси проекты буйынса һәм үҙ көсө менән эшләгән. Оҫта ҡуллы Салауат Зарифуллин хәҙер ағас һырлауҙы үҙләштерә. Ғаилә башлығы ир кешегә 70 төрлө һөнәр ҙә аҙ тигән мәҡәлгә таянып йәшәй.


“Әйҙә әле, уйна гармуныңды – үҙәктәрҙе өҙһөн моңдары!” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » “Әйҙә әле, уйна гармуныңды – үҙәктәрҙе өҙһөн моңдары!”\n“Әйҙә әле, уйна гармуныңды – үҙәктәрҙе өҙһөн моңдары!” 26.06.2015 // Йәмғиәт\nАуыл мәктәпһеҙ генә түгел, клубһыҙ ҙа йәшәй алмай. Халыҡты туплаған, рухи аҙыҡ биргән изге урын бит ул. Ошоно иҫәптә тотоп, замандың ауырлығына ҡарамайынса, күптәр мәҙәниәт усаҡтарын һаҡлап ҡалырға тырыша. Ошондай рухлылар рәтенә Йылайыр районы етәкселеген дә индерергә мөмкин. Былтырғы эш һөҙөмтәләрен байҡағанда, бында байтаҡ ауыл клубы яңыртылды, ҡайһы берҙәренә ремонт яһалды, сәхнә кейемдәре тектерелде. Һәр ерҙә төрлө сара ойошторола, яңы таланттар асыла, онотолған йолалар тергеҙелә.\nБылтыр ҙур ҡыуаныс та кисерҙе йылайырҙар: Ҡашҡар клубы директоры Зарифа Юламанова республикала иң яҡшы ауыл мәҙәниәт учреждениеһы хеҙмәткәре булып танылды. Уның эшмәкәрлеге менән яҡындан танышыу, хеҙмәт алымдарын өйрәнеү һәм халыҡҡа күрһәтеү маҡсатында йырлы Йылайырға юлландым.\n– Беҙҙә талантлы, берҙәм халыҡ йәшәй, шуға эшләүе лә күңелле, – тип ҡаршыланы Зарифа Юламанова.\n– Ә уларҙы бергә туплауға нисек өлгәшәһегеҙ, сараларға йәлеп итеүе ауыр түгелме?\nӘлбиттә, Ҡашҡарҙа талантлы халыҡ йәшәгәне хаҡында белә инем, әммә уларҙы сәхнәлә күреү бәхете теймәгәйне. Шуны ла өҫтәргә кәрәк: бында 2011 йылда асылған мәҙәниәт йортона күрше Исҡужа ауылы халҡы ла йөрөй, сараларҙа әүҙем ҡатнаша.\nҠашҡар клубы коллективында, директорҙан тыш, баянсы һәм аккомпаниатор Ғиззәт Моталлапов, “Умырзая” халыҡ ансамбле етәксеһе Әлфиә Теләүшина, шулай уҡ йыйыштырыусы Миңзәлә Сыңғыҙова, йылытыу системаһын контролдә тотҡан һәм сәхнәне биҙәү менән шөғөлләнгән Фаил Юламанов эшләй. Ҡайһы берҙәре ярты ставкаға ғына хеҙмәт итһә лә, зарланыусы юҡ, бурыстарын ихлас башҡаралар.\nЗарифа Ишғәле ҡыҙының эш көнө хеҙмәттәштәре менән һөйләшеүҙән башланды. Етеп килгән байрамға әҙерлек мәсьәләләре тикшерелгәс, етәксе был йәһәттән ҡайһы бер проблемаларҙы хәл итеү маҡсатында ауыл хакимиәтенә юлланды. Әйткәндәй, башлыҡ Рафиҡ Алғушаев мәҙәниәт йортона һәр ваҡыт ихлас ярҙам итә, ҡатмарлы мәсьәләләрҙең дә “төйөрөн” урында сисергә тырыша.\nӨйөндә иртәнге эштәрҙе тамамлағас, ауыл халҡы бер-бер артлы клубҡа йыйыла башланы. “Берәй сара үткәреләме икән?” тип уйлап та өлгөрмәнем, Зарифа Ишғәле ҡыҙы:\n– Бөгөн “Умырзая” репетицияға йыйыла, – тип белдерҙе. – Әйҙәгеҙ, улар менән таныштырайым.\nҒүмерен зая үткәрмәй “Умырзая”\nФольклор ансамбленең етәксеһе Әлфиә Теләүшина әйтмешләй, “Умырзая” ағзалары репетицияға, эшкә килгәндәй, ваҡытында йөрөй. Араларында ирле-ҡатынлылар ҙа байтаҡ: Фәрзәнә менән Ильяс Тусалиндар, Зөбилә менән Яңыбай, Рәйлә менән Әсҡәт Юлгилдиндар, Дилбәр менән Сәлмән Теләүшиндар, Римма менән Камил Рәхмәтуллиндар, Сөмбөл менән Ғиззәт Моталлаповтар, Зарифа менән Фаил Юламановтар. Уларҙан тыш, Яңылбикә Баязитова, Ғәлиә Рәхмәтуллина, Хәжәр Юлгилдина, Зәкиә Баязитова, Рәхимә Юламанова, Фәйрүзә Зөлҡәрнәева кеүек оҫталарһыҙ ансамблде күҙ алдына ла килтереп булмай.\n“Умырзая”лар былтыр, “Яратам һине, тормош!” республика фестиваленең йомғаҡлау концертында ҡатнашып, “Иң яҡшы фольклор коллективы” номинацияһында еңеү яулаған. Шулай уҡ Стәрлетамаҡтағы “Ашҡаҙар таңдары” байрамында даими ҡатнаша, районда уҙған барлыҡ мәҙәни сараларҙың уртаһында ҡайнай улар. Гелән яңылыҡҡа ынтылған, боронғо ғөрөф-ғәҙәттәрҙе, йырҙарҙы өйрәнеүҙән туҡтамаған, үҙҙәре таҡмаҡ сығарған һәләтле, ныҡышмал “умырзая”ларҙы һәр ерҙә ҡыуанып ҡаршы алалар, сығыштарын алҡышҡа күмәләр.\n– Ансамбль ағзалары төрлө идея менән янып йәшәй, – ти етәксе Әлфиә Теләүшина. – Репетицияға һәр кем үҙ фекере, тәҡдиме менән килә. Барлыҡ мәсьәләне уртаға һалып һөйләшәбеҙ, кәңәшләшәбеҙ. Ошондай алым менән эшләгәндә генә уңышҡа өлгәшергә мөмкин.\nЗарифа Юламанова ауылдың йөҙөк ҡашына әйләнгән ансамблде ярҙамдан айырмай, уларҙың репетицияһында ҡатнашып, теләктәрен әйтә, бейеү алымдарын өйрәтә. Ғөмүмән, бында эш “һинеке” һәм “минеке” тип айырылмай, барыһы ла уртаҡ. Ошондай ихлас, яҡшы күңелле ҡашҡарҙарҙың сығыштарын ҡарап, “Артистарың ары торһон!” тип уйлап ҡуяһың.\nКүпме көс, түҙемлек кәрәк...\n“Умырзая”лар ҡайтып та өлгөрмәне, клубҡа Зарифа Юламанова етәкселек иткән “Гәлсәр” һәм “Йондоҙсоҡтар” ансамблдәрендә шөғөлләнгән ҡыҙ һәм малайҙар йыйыла башланы. Йырларға ла, бейергә лә өйрәтә уларҙы мәҙәниәт йорто директоры.\n– Сәхнәлә иң мөһиме – үҙеңде дөрөҫ тотоу, – тине йәштәргә Зарифа Ишғәле ҡыҙы. – Йырлағанда тамашасыны күрергә, шул уҡ ваҡытта бер-берегеҙҙе ишетергә тейешһегеҙ. Һәр кем үҙенсә сығыш яһарға тырышһа, ыңғай һөҙөмтәгә өлгәшеп булмай.\nТөрлө кәңәш биреп, Зарифа Ишғәле ҡыҙы “Йондоҙсоҡтар” ансамбле малайҙары менән байтаҡ тир түкте. Сығышты тамашасы хөкөмөнә тәҡдим итеү өсөн күпме көс, түҙемлек талап ителә икән! Шуныһы иғтибарға лайыҡ: балалар остазының һәр һүҙен иғтибар менән тыңлай, уның һәр ҡарашын тоя, ым-ишараһына өйрәнеп бөткән.\nӘйтеүҙәренсә, мәктәптә Дәүләткирәй Нәҙерғолов етәкселек иткән “Ынйылар” фольклор ансамбле эшләй. Ауылдағы мәғариф учреждениелары менән мәҙәниәт йорто араһында тығыҙ бәйләнеш булдырылған. Мәктәптә тамаша залы булмағас, кисәләрҙең барыһы ла клубта үтә, хатта балалар өсөн дискотекаларҙы ла Зарифа Юламанова үҙе ойоштора.\nЙәштәр йәйҙе биҙәй\n“Шәмбе ауылға ҡайтҡан йәштәрҙе клубта ат башындай йоҙаҡ ҡаршылай, шунлыҡтан улар буш ваҡытын нисек үткәрергә белмәй, эсә” тигән һүҙҙәрҙе, ҡыҙғанысҡа ҡаршы, күп ауылда ишетергә тура килә. Ә ҡашҡарҙар был йәһәттән дә бәхетле: мәҙәниәт йорто ишеге гелән асыҡ. Ялға ҡайтҡан йәштәр өсөн бихисап сара үткәрелә. Былтыр йәй улар үҙҙәре концерт әҙерләп, ауылдаштарын ғына түгел, эргә-тирәләге халыҡты ла шатландырған. Быйыл да дәртле бейеүҙәре, йыр-моңо менән ҡыуандырмаҡсылар. Зарифа Юламанованың талабы ул.\nБерәүгә талантты бирһә бирә бит Хоҙай Тәғәлә! Сәхнәлә һандуғастай йырлаған, рәхәтләнеп бейегән, гармун уйнаған, йөҙөнән нур бөркөлөп торған Зарифа Ишғәле ҡыҙын күргән һәр кем был һүҙҙәрҙең дөрөҫлөгөнә йәнә бер ҡат инаныр. Талантлы ханымдың ире лә сәнғәтте ярата. Ғаиләлә йыр-моңға ғашиҡ ике малай үҫә.\nҺәр йорттоҡо кеүек, мәҙәниәт усаҡтарының да хужаһы булырға тейеш. Учреждениеның яҙмышы уның тырышлығына бәйле. “Ауылдарҙа клуб ябыла!” – тип лаф орорға түгел, ә Зарифа Юламанова кеүек тынғыһыҙ хеҙмәт итеү, халыҡ араһында булыу, һәр быуын вәкиленә иғтибар бүлеү мөһим. Шул саҡта ауылдарға ҡот, йәм инер, моң ҡайтыр.


Локаль селтәр атап әйткәндә, мәғлүмәт базаһында, международных, бронирование кеүек, һатып алыу операциялары йыйылмаһы йәки түләү аша тормошҡа ашырыла, уның дәүләт мәғлүмәт базаһын алып барыу, Ватан алдында һәм артҡы механизмы интернет торошо, мөмкинлектәре ала, тип атом номерлы булыуын ғына түгел был, эҙмә-эҙлекле, бикле, ныҡлы (ACID). Күпселек системаһының мәғлүмәт базаһын идаралығы, станица мөнәсәбәт, баҙарҙағы кеүек, интернет мөмкинлектәре үткәреү, атом, килеше, айырым һәм оҙаҡ йәшәгән.\nКилешеү төшөнсәһе синхронизация төшөнсәләргә таяныу нөктәһе (sync point), компьютер системаһы торошо тотороҡло торғанда, ҡаралған, атап әйткәндә, уның мәғлүмәт. Мәҫәлән, операция ит-банк иҫәбенә аҡса банк иҫәбенә бер башҡа тапшырыуҙар, бурыс иҫәбенә бирелә торған аҡса сығанағы иҫәбенә бөтөрөү һәм маҡсатлы була. компьютер программаһы, кем башҡара, был килешеүҙә булған күңел, ике хата тип башҡа операциялар башҡарыу мөмкин булмаясаҡ, һәм был ике осраҡта иҫәбенә үҙгәрештәр һөҙөмтәле буласаҡ. Әгәр ҙә был осраҡта, әгәр операция юҡҡа. Ике иҫәп-хисап, үҙем башланғыс әһәмиәтен һаҡлаған. Шуның менән ярашыусанлыҡ ике иҫәп яҙмаһы мәғлүмәттәре тәьмин араһында. Был техника менән атҡарып боронғо монитор международных, IBM CICS кеүек, TDS-BULL, UTM-Siemens, бөгөн бик архитектураһы ҡулланылған веб-ҡушымталар һәм клиент-сервер. Был режим проблема булып тора, йәғни ҡайһы бер нисә экран тоташтырырға кәрәк (биттәр), тулы acid транзакцияһы өсөн эшләй. Был методикаһы, Merise, был төшөнсәгә беренсе тапҡыр билдәләйем: был бурысты отпускайте оҡшай-килешеү, алыш-биреш була торған ҡараш монитор менән, техник, тик, әлбиттә, бик түгел тип эҙмә-эҙлелеге түгел енесле тамамланды.\nИҫке һәм шул яуап, ул бөгөн ҡулланылған\n‘яңы’ технологиялар: аңлашылмай, ни өсөн, әгәр система блокының ишектәр ҡуя (СУБД) эҙмә-эҙлелек бар, уларҙың оҙонлоғо туҡтауһыҙ, селпәрәмә системаһы. Бөтә был международных отпускайте процент. Әммә был стратегияның төп функциональ изоляцияһын тикшерҙек. Отпускайте килешеү-был бик яҡшы ACID, программала функциональ әммә ҡағиҙәләрҙе, һәр ярашыусанлыҡ кеүек отпускайте араһында-интернет мәғлүмәт базаһы яңыртыла ялғап юҡлығын гарантиялай. Өҫтәмә клиент-сервер, шулай уҡ ҡулланыла ла эшләй отпускайте-ғәмәл, әммә контекст өҫтәмә клиенттарҙы алып барып, ул шул тиклем серверҙа төшөрә.


Башҡортостанда 15 апрелдән 15 июнгә тиклем сәнәғәт өсөн балыҡ аулау тыйыла\nБынан тыш, 1 майҙан 10 июнгә тиклем һәүәҫкәр балыҡсыларға ла сикләүҙәр бар.\nСикләү йыл һайын балыҡтарҙың ыуылдырыҡ сәсеү мәлендә индерелә. Сараның маҡсаты - Башҡортостан йылға-күлдәрендәге байлыҡты һаҡлау. Был мәлдә һәүәҫкәр балыҡсыларға тик ярҙан һәм бер ҡармаҡ менән генә ҡармаҡлау рөхсәт ителә. Кәмә менән йылға-күлдәргә төшөү бөтөнләй тыйыла. Күрһәтмәне инҡар итеүселәрҙе асыҡлау һәм яуаплылыҡҡа тарттырыу өсөн рейдтар ойоштороласаҡ.


Башҡортостан Хөкүмәте 2014 йылда үҙ эшенең приоритеттарын билдәләне // Иҡтисад | новости башинформ.рф\nБашҡортостан Хөкүмәте 2014 йылда үҙ эшенең приоритеттарын билдәләне\n11:08, 12 февраля 2014 Иҡтисад\nБашҡортостан Хөкүмәте 2014 йылда үҙ эшмәкәрленең өҫтөнлөклө йүнәлештәрен раҫланы. Һөҙөмтәле дәүләт идара итеү сиктәрендә, атап әйткәндә, 2020 йылға тиклем Республиканың Социаль-иҡтисади үҫеш стратегияһына төҙәтмәләр индереү уйланыла. Һөҙөмтәлә тулайым төбәк продуктын – кәм тигәндә 5 процентҡа, сәнәғәт производствоһы индексын – кәм тигәндә 4 процентҡа, төп капиталға инвестициялар күләмен кәм тигәндә 6 процентҡа үҫтереү көтөлә.\nХөкүмәт планында «БР стратегик планлаштырыу тураһында» закон, төбәктең территориаль үҫеше концепцияһын әҙерләү һәм ҡабул итеү, шулай уҡ башҡарма власть органдары эшмәкәрлегенең һөҙөмтәлелеген арттырыуға йүнәлтелгән башҡа сараларҙы тормошҡа ашырыу.\nТеги: бр хөкүмәте.үҫеш стратегияһы


РӘҮИЛ БИКБАЕВҠА - 80 ЙӘШ!\nНовости ⇒ РӘҮИЛ БИКБАЕВҠА - 80 ЙӘШ!\nАвтор: "Башҡортостандың мәҙәни донъяһы"\nБашҡортостандың халыҡ шағиры, Салауат Юлаев исемендәге дәүләт премияһы лауреаты Рауил Бикбаев 80 йәшлек юбилейын билдәләне\nХөсәйен Әхмәтов исемендәге Башҡорт дәүләт филармонияһында Башҡортостандың халыҡ шағиры, Салауат Юлаев исемендәге дәүләт премияһы лауреаты Рауил Бикбаевтың 80 йәшлек юбилейына арналған “Башҡортостан бында башлана!” тип аталған ижад кисәһе үтте.\nАрҙаҡлы милләттәшебеҙҙе тәбрикләргә илебеҙҙең төрлө төбәктәренән ҡунаҡтар йыйылған ине. Шағирға күркәм юбилейы айҡанлы Башҡортостан Башлығы хакимиәтенең ижтимағи-сәйәси үҫеш идаралығы начальнигы Урал Килсенбаев , Дәүләт Йыйылышы – Ҡоролтай рәйесе урынбаҫары Рөстәм Ишмөхәмәтов, Өфө ҡалаһы вице-мэры Алина Сөләймәнова һәм башҡа ҡунаҡтар бик йылы ҡотлау һүҙҙәрен һәм бүләктәрен еткерҙе.\n“Әҙәбиәтебеҙҙең алтын бағанаһы булған Рауил Бикбаев ҡасандыр Шәйехзада Бабичты халҡына ҡайтарыу өсөн ҙур көс һалды. Ул һәр ваҡыт арымай-талмай халҡыбыҙға, әҙәбиәтебеҙгә, телебеҙгә хеҙмәт итте. Бөгөн дә үҙ асылына тоғро. Әлбиттә, беҙ шундай шәхестәребеҙҙең күберәк булыуын теләр инек, әммә улар бармаҡ менән генә һанарлыҡ. Шуға ла беҙ Бикбайлы булыуыбыҙ менән ихлас ғорурланабыҙ”, - тине сығышында Башҡортостан Яҙыусылар союзы рәйесе, Дәүләт Йыйылышы – Ҡоролтай депутаты Зәки Әлибаев бер төркөм ҡәләмдәштәре менән әҙипте тәбрикләгәндә.\nРауил Бикбаевты юбилейы менән Рәсәй Яҙыусылар союзы идараһының 1-се секретары, шағир Геннадий Иванов, Татарстандың халыҡ шағиры Роберт Миңнуллин, Татарстандың халыҡ яҙыусыһы Гәрәй Рәхим дә ихлас ҡотланы. Ә Татарстан Яҙыусылар союзы рәйесе Данил Сәлихов ҡотлау һүҙҙәренә ҡушып сәхнәнән йыр ҙа бүләк итте. Әлбиттә, Рауил Төхвәт улының яҡташтары – Ырымбурҙар ҙа уға иң изге теләктәрен еткерҙе.


Сая рухлы ҡыпсаҡ ҡыҙы » журнал Башкортостан кызы | Башҡортостан ҡыҙы журналы\nСиләбе башҡорттары саҡырыуы буйынса өлкәгә килгәндә Нурия Иҡсанованы күркәм сараны алып барыусы, тележурналист, гәзит мөхәррире булараҡ күрҙем. Башҡорт теле һәм әҙәбиәте көндәре осрашыуҙары сиктәрендә Ҡамса Мортазинды 50 йәшлек юбилейы айҡанлы тәбрикләгәндән һуң, урындағы телевидениела эфирға сығасаҡ «Уралым» тапшырыуына сюжет төшөрөлдө, шунда уҡ «Яңылыҡтар» өсөн Башҡортостанға оҙатылды. Эркелеп килгән халыҡҡа Нурия Сәғит ҡыҙы мөхәррир булған «Уралым» гәзите таратылды. Өлгөр, алсаҡ, ипле һылыу менән журнал уҡыусыларыбыҙҙы яҡынданыраҡ таныштырыу теләге бына шунда уянғайны.\nНурия Иҡсанова, ғәжәпкә күрә, Белорет районында йәшәгән шағирә, башҡорт теле һәм әҙәбиәте уҡытыусыһы Зөһрә Үтәғолованың ҡыҙы булып сыҡты! Бына ҡайҙан килә икән ярһыу, тынғыһыҙ рух, илһөйәрлек, уңғанлыҡ! Тал сыбығы кеүек кенә нескәбилкәйҙе ир ҡатыны, өлгөр килен тип әйтмәҫһең дә.\nНурия 1986 йылдың 21 авгусында Бөрйән районы Исламбай ауылында тыуған. Ауылдаштарының үҙ-ара татыулығы, бер-береһенә ярҙам итеү йөҙөнән өмәләргә йөрөүе, берәйһе мәрхүм булһа, уға хөрмәт күрһәтеп, ул көндө йыр-моң тыңлап ултырыуҙы, кәйеф-сафа ҡороуҙы туҡтатып тороуҙар, бар эштә өлгөрлөк, көтөү ҡыуғанда һуңламаҫҡа тырышыу, әҙәп-әхлаҡ ҡағиҙәләре, ололарҙы ололоҡлау, кейемдәге бөхтәлек – ауыл мөхитенең ҡырыҫ та, ҡәтғи ҙә яҙылмаған талаптары тәрбиәләгән уны. Үҙгәртеп ҡороуҙар заманында буй еткергәндәр элекке ҡиммәттәр юйылып, яңыһы әле барлыҡҡа килмәгән осорға эләкте. Ә Нурияның ғаилә тәрбиәһе ныҡ. Бәләкәй саҡтан «ҡартайған атайың, тумыртҡалай туҡылдап, утын ярһа, шул яман; яңғыҙ ҡалған әсәйең кәкрәйеп һыу ташыһа, шул яман», – тигән ҡобайырҙар рухында үҫә Нурия. Түңкәрелгән тасҡа баҫып, бер нисә юл ҡобайырға үҙ фекерен дә ҡушып һөйләүе иҫендә ҡалған. Ҡыҙ-малайҙарҙы йыйып ала ла, әсәһенең кейемдәрен кейеп, тарихтан уҡыта торған була. Нурияны бала-саға ысын уҡытыусы тип ҡабул итеп, мәктәптән ҡаршылап, портфелен тотоп ҡайтырға талаша.\nӘсәһе йәш тә һигеҙ айлыҡ ҡына айырмала тыуған ҡыҙҙары Венера менән Нурияны «һеҙ бөтә яҡтан өлгө булырға тейеш» тип үҫтерә. Нурия 7-сене Исламбайҙа тамамлағас, ғаилә Белорет ҡалаһына күсеп килә. Әсәһе башҡортса радио асып ебәрә, ул мәктәп уҡыусылары өсөн сығарған «Тере шишмә» гәзите эшенә лә ҡыҙҙар ең һыҙғанып тотона. «Күсеп килгәс тә урыҫтар араһында йәшәнек. Атайым ғәҙел кеше. Һәр ваҡыт беҙҙең менән башҡортса һөйләште. Бер ҡасан да телебеҙҙән оялманыҡ. Әсәйем күп осраҡта дөрөҫ ҡарар ҡабул итеренә шикләнһә, атайымдың фекеренә ҡолаҡ һала ине. Ул районда иң беренселәрҙән булып быйма баҫыу цехын асып, шәхси эшен булдырған. Закондарҙы яҡшы белә. Тура һүҙлелеге, сабыр аҡылы өсөн уны хөрмәт итәләр. Әле ҡәҙерлебеҙ хаҡлы ялда», – ти Нурия.\nБелореттағы урта мәктәпте көмөш миҙалға тамамлаған тырыш ҡыҙ Стәрлетамаҡ педагогия институтының филология факультетына уҡырға инә. Һәр семинарға ентекле әҙерләнә, староста ярҙамсыһы була. Шаулы-гөрлө студент тормошонда Нурия юғалып ҡалмай, һәр ваҡыт ниндәйҙер шөғөл таба, ҡул ҡаушырып ултырмай. Уҡыу йортон ул ҡыҙыл дипломға тамамлап киткәс, студенттар сығарған йылъяҙмала «Йыл юғалтыуы» тип билдәләнә.\nТормош иптәше Белорет районы Мәхмүт ауылы егете Инсаф Иҡсанов менән улар поезда таныша. Күңеленә ятҡан ихлас ҡыҙҙы ситкә ебәргеһе килмәй егеттең. Дуҫлашып йөрөгәндән һуң улар өйләнешеп, Өфөлә төпләнә. Ҡайҙа эшкә барырға тигән һорау килеп тыуғас, Нурия радио тирәһендә эш белешә. Телевидениела бер ҡыҙыҡай йөклө, уның урынына кеше кәрәгәсәк, тигәнде ишеткәс, баш мөхәррир Гәүһәр Батталоваға инә. Бәхетле осраҡмы ул, әллә яҙмыш ҡушыуымы, Нурия телевидениела эш башлай. Үҙ һөнәренең оҫтаһы Гәүһәр Батталова мәктәбен үтеү, Фәнүр Йәғәфәров, Гөлназ Ҡолһарина, Фирҙәт Ғәлиев менән аралашыу, «Тәмле» тапшырыуын төшөрөү, телевидениеның «Замандаш», «Башҡорттар» кеүек башҡа проекттарында көс һынау ҡыҙыҡайҙы үҫтерә, сыныҡтыра. Салауат Юлаев исемендәге дәүләт премияһы лауреаты, тарихсы Салауат Хәмиҙуллин менән эшләгән осорон айырыуса бер йылылыҡ менән иҫкә ала Нурия Сәғит ҡыҙы: «Йәш кенә кешегә ҙур эште ҡурҡмай ышанып тапшырыуын әйт. Ҡушылғанға яуаплы ҡараһаң, ваҡытында эшләһәң, ысынлап та күрәләр ине. Салауат Ишмөхәмәт улы ҡул аҫтындағыларын яҡлай ҙа белде. «Бер хәбәрсегеҙ килеп төшөргәйне, мөмкинме шул эфирға сыҡмаһын», – тип шылтыратыусыға: «Нисек мин уның эшен юҡҡа сығара алайым?» – тип яуаплауы әле лә хәтеремдә. Уның компьютерына принтер тура тоташтырылғайны. Бер ваҡыт уның яҙған тапшырыуы сценарийын яңылыш асып юйғанымды һәм ундай хәлдең бер генә тапҡыр ҡабатланмауын аңланым. Шунда тауыш ҡуптарыу түгел, өндәшмәй ҡалыуы һоҡландырҙы. «Ярай, үҙем яҙғанмын, хәтеремдә бит, хафаланма», – тип әйтеүе ни хәтлем сабыр аҡылы, кешеләргә хөрмәтенең тәрәнлеге хаҡында һөйләй бит. Ошо сифаттары менән беҙгә, йәштәргә, өлгө ине ул».\nИптәше эше буйынса Силәбе өлкәһенә күскәс, Нурия ла Көньяҡ Уралға юллана...\n…Силәбе ерлегендә йәшәгәс, шул аудиторияға тәғәйен, үҙҙәрен ситтә түгел, ә ерле халыҡ тип тойһондар өсөн 8000 данала нәшер ителәсәк һигеҙ битлек гәзит зарурлығы көн үҙәгенә ҡуйыла. Был эш Нурия Сәғит ҡыҙына ышанып тапшырыла. Нурия Урал Сәфиуллиндың өйөнә барып әүәл сыҡҡан гәзиттең эстафетаһын ҡабул итеп ала, элекке мөхәррирҙәргә хөрмәт йөҙөнән, исемен дә шул килеш ҡалдыра. Шул ваҡыттан алып ай һайын милләттәштәребеҙ ике телдә сыҡҡан, халҡыбыҙҙың тәрән тамырҙарын юллаған, телде өйрәнергә дәртләндергән, милләттәштәр араһында башҡарылған эштәр хаҡында бәйән иткән йөкмәткеле баҫма алып ҡыуана. «Уралым»ды таратыуҙы һәр кем үҙ бурысы итеп күрә. Мөхәррирҙе уҡыусылары менән йәнле бәйләнеш барлығы һөйөндөрә. Татар милләтенән булғандар ҙа гәзитте ихлас уҡый, фекерен белдерә.\nТелевидение буйынса эш тә алға китә. Ниндәй темаларға тапшырыу әҙерләйәсәктәре хаҡында аныҡ фекергә килеп, өлкә телевидениеһы директорына баралар. 1812 йылда француз яуында ҡатнашҡан туғыҙ башҡорт полкына һәйкәл асылыуы хаҡында махсус репортаж (2016 йылдың сентябрендә) тәүге ҡарлуғас булып тарихҡа инә. Шулай итеп, айына ике тапҡыр, ике ҡабатлау менән тапшырыу сығарыу хаҡында килешеү төҙөлә һәм тормошҡа ашырыла.\n«Социаль селтәрҙәрҙә «Уралым» төркөмөн булдырҙыҡ. Башҡорттарҙың үҙ каналы бар, улар бит булдыра, тиҙәр. Үҙебеҙҙе күрһәткәс, ҡаршы түгелдәр. Сифатҡа иғтибар итергә тырышабыҙ. Илфат – оператор, хәбәрсеһе – үҙем. Силәбе өлкәһе башҡорттары ҡоролтайы ярҙам итә. Морис Харис улы Йосопов бик ҙур эштәр башҡара. Йәштәр яғынан да ҡыҙыҡһыныу бар. Төрлө темалар тәҡдим итәләр. Ер-һыу атамалары буйынса, Абдулҡадир Инан, Ҡорбанғәлиевтар нәҫелдәре хаҡында тапшырыуҙар эшләргә ниәтләнеп торабыҙ», – тип маҡсат-хыялдары менән уртаҡлаша Нурия...


«Тамыр» балалар телеканалының ике проекты «ТЭФИ-Төбәк» конкурсының төп призына лайыҡ булды // Йәмғиәт | новости башинформ.рф\n«Тамыр» балалар телеканалының ике проекты «ТЭФИ-Төбәк» конкурсының төп призына лайыҡ булды\n11:54, 27 ноября 2015 Йәмғиәт\nӨФӨ, 2015 йыл, 27 ноябрь. /«Башинформ» мәғлүмәт агентлығы, Ләйлә Аралбаева/.\n«Башҡортостан» телерадиокомпанияһының «Тамыр» балалар телеканалы «Мәғариф һәм күңел асыу тапшырыуҙары» йүнәлеше буйынса «ТЭФИ-Төбәк»-2015 Бөтә Рәсәй телевизион конкурсының төп призына лайыҡ булды. Бүләкләү тантанаһы Түбәнге Новгородта үтте.\n«Физра. Махсус хәбәрсенең спорт блогы» проекты «Балалар өсөн тапшырыу» номинацияһында иң яҡшыһы тип танылды. «Тамыр» телеканалының баш режиссеры Рөстәм Аҙнабаев «Ҙур сумаҙан» проекты менән «Телевидение тапшырыуы режиссеры» номинацияһында бронза Орфейға эйә булды.\n«Физра» программаһына өсөнсө йыл ғына булыуға ҡарамаҫтан, уңыштары байтаҡ, — ти «Тамыр» телеканалы директоры Гөлназ Ҡолһарина. — Уның иҫәбендә — «Включайся» халыҡ-ара балалар телевидениеһы фестивалендә ике еңеү, «Карусель» федераль каналында эфир, Рәсәй телевидение академияһының махсус призы. Хәҙер иһә проект «ТЭФИ-Төбәк» премияһына номинант булды!».\nПроект өҫтөндә режиссер Альмира Ахунова һәм мөхәррир Татьяна Никитина эшләй. «Физра»ның тәүге махсус хәбәрсеһе Егор Антипин хәҙер Мәскәүҙә Рәсәйҙең халыҡтар дуҫлығы университетында уҡый, киләсәктә журналист буласаҡ.\n«Ҙур сәйәхәт. ТРУБАдур менән акустик сәйәхәт» проекты авторы Рөстәм Аҙнабаев — «Телевидение тапшырыуы режиссеры» номинацияһында Рәсәйҙең көслө өс режиссеры иҫәбендә.\nБашҡортостан юлдаш телеканалының «Спорт легендалары» программаһы махсус номинацияла еңеп сыҡты. Тапшырыуҙа спорт геройҙары ғәҙәти кешеләр булараҡ һүрәтләнә. «Ярыштар араһында геройҙарыбыҙ балалар тәрбиәләй, өй эштәре менән булыша. Хатта Олимпия чемпиондары ла депрессияға бирелә, әммә спортсыларҙың ҡайғырып ултырырға ваҡыты юҡ, улар йәнә күнекмәләргә йөрөй һәм маҡсаттарына табан бара», — тип һөйләй Башҡортостан юлдаш телеканалының спорт редакцияһы етәксеһе Роза Хәбибуллина.\n«ТЭФИ-Төбәк»-2015 Бөтә Рәсәй телевизион конкурсына бөтәһе 527 эш тәҡдим ителгән.


Байрамда – саңғы ярышы\nОпубликовано 26 Февраль, 2020 - 13:48. Автор: Лилия\nБеҙ – сәләмәт тормош яҡлы!\n21 февралдә Сыбаркүл ауылы гөр килеп торҙо. Ватанды һаҡлаусылар көнөнә һәм ауылдашыбыҙ, саңғы буйынса спорт мастеры Ривал Ҡазыевтың яҡты иҫтәлегенә арналған саңғы байрамы ойошторҙоҡ. Был сараны икенсе йыл үткәрәбеҙ. Былтыр Лағыр урта мәктәбендә ҙур саңғы байрамы ойошторолғайны. Быйыл был сара спортсының тыуған ауылында үтте.\nТәүҙә бар ауыл халҡы яу яланында ятып ҡалғандар һәм Еңеү менән ҡайтҡандар иҫтәлегенә ҡуйылған мемориал комплексҡа сәскәләр һалды, яугирҙарҙы бер минут тынлыҡ менән иҫкә алдыҡ. Һуңынан ир-егеттәребеҙҙе байрам менән тәбрик итеп, клуб мөдире Минзилә Ҡазиханова, хаҡлы ялдағы физкультура уҡытыусыһы Радик Мөхәмәтйәнов, мәрхүмдең тормош иптәше Рәйсә Ҡазыева, апаһы Нәжибә Ғирфановалар телмәр тотто.\nСаңғысылар тауға саңғыла уҙышырға китһә, оло апайҙарыбыҙ Рәзимә Мөхәмәтйәнова етәкселегендә скандинавса йөрөргә ауылдың үҙәк урамына ҡуҙғалды. Шахмат, шашка һөйөүселәр клубта, балалар тышта саф һауала төрлө уйындар уйнаны.\nҺуңынан ярыштарҙа ҡатнашыусыларға иҫтәлекле бүләктәр тапшырылды. Байрамды ойоштороуҙа күрһәткән ярҙамдары өсөн бағыусылар Флариса Фәтихова, Рәзимә менән Радик Мөхәмәтйәновтар, Рита Һаҙыева һәм клуб мөдире Минзилә Ҡазихановаға, шулай уҡ эҫе сәй әҙерләүсе апайҙарға ҙур рәхмәт белдерәбеҙ.\nПечать на сублимационной бумаге читайте здесь.


Бөгөн Рәсәйҙең инженер ғәскәрҙәре көнө | ГТРК «Башкортостан» — Новости Уфы и РБ\n21 января 2019 — 16:23 ГТРК «Башкортостан»\nСаперҙар, конструкторҙар, штурмовиктар һәм шартлатыусылар. Бөгөн Рәсәйҙең инженер ғәскәрҙәре көнө. Үҙәк хәрби округка ингән 29 төбәктәге берҙән-бер инженер бригада Башҡортостанда урынлашҡан. Үҙҙәренең һөнәри байрамын улар хәрби күнекмәләрҙә ҡаршы алды. Унда беҙҙең хәбәрселәр ҙә ҡатнашты.\nТеррорсылар ҡулындағы бинаға, бронетранспортер ышығы аҫтында барыусы һалдаттарҙың барыһы ла махсус тәғәйенләнештәге инженер-штурм ротаһында хеҙмәт иитеүселәр. Был төркөм Үҙәк хәрби округтағы ошондай берҙән-бер төркөм. Махсус ҡалҡан, төтөн ебреүсе граната һәм һыуңынан операцияның төп өлөшө.\nАртабан иһә биләмә таҙартыла.\nТағы ла бер полигонда махсус рота биләмәне шартлатҡыстарҙан таҙарта. Бында төп бурыс кинолог иңендә. Әйткәндәй, айырым өйрәтелгән эт Сүрәүәләге операцияларҙа ла ҡатнашҡан. Шартлатҡыс табылған урынға иһә, кинологтан һуң сапер йүнәлә. Махсус кейем 8-се төргә ҡарай. Тимәк, был костюм өсөн пехота миналарының береһе лә ҡурҡыныс менән янамай.\nКобра тип исемләнгән был робот сапер шартлатҡысты икенсе урынға күереү генә түгәл,ә уны шунда уҡ шартлата ла ала. машина менән идара итеүсе оператор иһә хәүефһеҙ урында. МРК-17 машинаһының ауырлығы 60 килограмм булһа ла, техника күсмә диспетчер пункты ярҙамында хәрәкәт итә.\nУР-77 машинаһы менә бергә Алкинолағы часткә яңыраҡ Т-90танкы базаһына ҡоролған махсус техника килтерелгән. Уларҙың береһе мина тралы менән йыһазландырылған. Тимәк, ул шартлатҡыстарҙы шунда уҡ иҙеп, танк менән пехота өсөн юл һала. Тағы ла бер машина иһә урмандарҙы таҙарта, уның өсөн хата янғындар ҙа ҡурҡыныс түгел.\nИнженер ғәскәрҙәре бөгөн Рәсәй армияһының авангард көсө. Илдең Ҡораллы көстәре өсөн плацдарм әҙерләү генә түгел, ә бер-ниә минут эсендә понтон күперҙәр төҙөү, электр линияларын уҙғарыу менән бер рәттән ер аҫтында һыу ҙа табыу. Ил ғәскәре алдындағы бик күп мәсьәләлр тап инженер бригадаларына йөкмәтелгән. Тәжрибә күнекмәләрҙән килә. Шуға ла үҙҙәренең һөнәри байрамын был бригада һалдаттары яңы техниканы һынауҙа, тикәм,полигондарҙа ҡаршылай.


Бер юлы ике операция | ГТРК «Башкортостан» — Новости Уфы и РБ\n23 сентября 2020 — 12:00 ГТРК «Башкортостан»\nБашҡорт дәүләт медицина университеты клиникаһы хирургтары пациентҡа бер юлы ике операция эшләгән. Ҡушма операция республикала алтынсы тапҡыр башҡарыла. Бөйөрөндәге яман шеште алып ташлатҡан һәм йөрәгенә операция эшләткән пациенттарҙың хәле нисек? Табиптар операциянан һуң пациенттарҙың хәлен һәр ваҡыт белешеп тора. Ике ай элек 63 йәшлек ирҙең бөйөрөндә яман шеш табалар. Тәүҙә уң яҡ ҡабырғам ауырта башланы, кәрәкле анализдар тапшырып, тикшереү үткәс, ҡурҡыныс диагнозды ишетергә тура килде, ти ул. Бөйөргә операция уңышлы үткән.Бөйөрҙән тыш, табиптар пациенттың ҡан тамырында барлыҡҡа килгән төйөрҙө лә алып ташлай. Төйөр тура йөрәккә үтә, шуға ла был ағза өсөн зарарлы, тип билдәләй хирургтар. Йөрәккә һәм бөйөргә ҡушма операцияны йөрәк-ҡан тамырҙары хирургы һәм табип-онколог башҡара. Бер юлы ике операцияны 27 йәшлек Илшат Абдрафиҡов та кисергән. Умыртҡа һөйәгендә бүҫер үҫкәндер, тип йөрөгән егеттең бөйөрөндә лә яман шештең 4 стадияһы асыҡлана. Хирургтарҙың бер наркоз аҫтында ике операция башҡарыуҙарын пациент күпкә уңайлы, тип һанай.Бер юлы бөйөр һәм йөрәккә операция башҡарыу, әлбиттә, күп көс һәм тәжрибә талап итә. Бындай алым һирәк, йылына 5-10 тапҡыр яһала. Яман шеште алып ташлатҡан пациенттар өс айҙан һуң компьютер томографияһын үтергә тейеш. Операция өҫтәленә ятмаҫ өсөн, белгестәр, һаулыҡты һәр ваҡыт тикшертеп торорға кәңәш итә.